A gbọ ep bi wọn ṣe ko owo yii fun Arabinrin Juliet, ko ri owo ọhun fi ṣe nnkan gidi, nitori pe gbogbo awọn ohun to maa n ṣe tẹlẹ, lo ti pa ti, ti ko si ṣe wọn mọ. Nigba to n sọrọ lọjọ naa, Kasnaty Sugar jẹ ko ye wa pe ṣaaju koun to pade obinrin naa, o maa n gbadura loore-koore, to si maa n gba aawẹ, koda, to sọ pe o maa n riran. Ṣugbọn ni kete to sọ pe obinrin naa pade oun, toun si dide iranlọwọ fun un, ṣe lo pa Ọlọrun rẹ ti, ko si ṣe awọn nnkan to maa n ṣe mọ. Eyi gan-an ni Kasnaty sọ pe o jẹ iṣoro ti ko fi ri owo naa lo bo ti tọ ati bo ti yẹ. O nigba toun rii pe obinrin naa ti pada sọdọ Ọlọrun rẹ, loun tun fi pinnu lati ṣe iranlọwọ miran fun un, gẹgẹ bi itọni Ọlọrun toun gba. Nibẹ lo ti wa bẹbẹ pe ki ẹnikẹni ma ṣe pe oun lati maa beere fun iranlọwọ, nitori pe oun kii ṣe Ọlọrun, to si ni ẹni ti Ọlọrun ba ran oun si, loun maa n rin pade lati ṣe iranlọwọ fun wọn.


Kasnaty fi owó nlá tọrẹ lọ́jọ́ ìdúpẹ́ ayẹyẹ ọjọ́ ìbí rẹ̀ l'Ékòó

Eyi gan-an ni Kasnaty sọ pe o jẹ iṣoro ti ko fi ri owo naa lo bo ti tọ ati bo ti yẹ. O nigba toun rii pe obinrin naa ti pada sọdọ Ọlọrun rẹ, loun tun fi pinnu lati ṣe iranlọwọ miran fun un, gẹgẹ bi itọni Ọlọrun toun gba. Nibẹ lo ti wa bẹbẹ pe ki ẹnikẹni ma ṣe pe oun lati maa beere fun iranlọwọ, nitori pe oun kii ṣe Ọlọrun, to si ni ẹni ti Ọlọrun ba ran oun si, loun maa n rin pade lati ṣe iranlọwọ fun wọn. Bakan naa lo ṣalaye pe ọpọ awọn mọlẹbi oun lo wa ninu iṣẹ ati oṣi, ti wọn ko si ranṣẹ pe oun lati tọrọ owo lọwọ oun.


Bakan naa lo ṣalaye pe ọpọ awọn mọlẹbi oun lo wa ninu iṣẹ ati oṣi, ti wọn ko si ranṣẹ pe oun lati tọrọ owo lọwọ oun.


Dáre Mẹ́lódì àtàwọn akọ̀ròyìn méjì gba mọ́tò bọ̀gìnnì lọ́wọ́ Wòlíì Ayọ̀délé

Ṣe ni idunnu ṣubu lu ayọ gbajugbaja onkọrin nni igbagbọ nni, Dare Mẹlody nigba ti ogbontarigi ojiṣẹ Ọlọrun nni, Wolii Elijah Babatunde Ayọdele gbe mọto bọginni ayọkẹlẹ fun un, lori ipa to n ko lagboole igbagbọ ti Kritẹẹni.Ẹsẹ ko gbero nibi eto isin idupẹ ti ayẹyẹ ọjọ ibi Wolii Ayọdele, eyi to waye lọjọ ayajọ ololufẹ, iyẹn ọjọ kẹrinla, oṣu ti a wa yii, ọjọ Ajẹ, Mọnde, ijẹta, nilu Eko. Yatọ Dare Mẹlody ti Wolii Ayọdele gbe mọto bọginni fun lọjọ naa, awọn ogbontarigi akọroyin, ti wọn ti wa pẹlu Wolii Ayọdele tipẹ naa gba ẹbun mọto kọọkan gẹgẹ bi ẹmi imoore si wọn. Kii ṣe akọkọ ree ti Wolii Ayọdele, ẹni ti ọpọ awọn asọtẹlẹ rẹ ti wa si imuṣẹ yoo maa fi mọto ta awọn eeyan lọrẹ, ṣugbọn eyi to waye kọja yii kọja ohun afẹnuroyin, gẹgẹ bi aṣe gbọ. Inu ọgba ṣọọṣi INRI Evangelical Spiritual Church, to jẹ ti Wolii Ayọdele ni eto ayẹyẹ ọhun ti waye, nibi ti ẹsẹ ko ti gba ero. ba alaye, atawọn alẹnulọrọ lawujọ ni wọn wa nibẹ lọjọ naa.Wolii Ayọdele, nigba to n sọrọ ṣalaye pe boun ṣe maa n fun awọn akọroyin lẹbun mọto lọdọọdun, kii ṣe lati da iṣẹ wọn duro, paapaa nipa iwadii wọn, ṣugbọn lati fi ẹmi imoore han si wọn fun iṣẹ takutakun ti wọn n ṣe lati jẹ ki otitọ farahan lawujọ Naijiria. O ni ọpọ awọn akọroyin lawọn ileeṣẹ ti wọn n ba ṣiṣẹ ko mọ riri wọn, ṣugbọn to jẹ pe wahala wọn lo n gbe ileeṣẹ naa ga, eyi lo sọ pe o jẹ ohun to maa n dun oun lọkan, eyi to jẹ koun pinnu lati maa mọ riri ipa ti wọn n ko.Lara awọn to wa nibẹ lọjọ naa ni agba nkọrin Juju nni, Ọọni Ile-Ifẹ, Ọba Adeyẹye Ogunwusi; Oloye Sunday Adeniyi Adegẹye, tọpọ awọn eeyan mọ si Sunny Ade, ati awọn miran.


Inu ọgba ṣọọṣi INRI Evangelical Spiritual Church, to jẹ ti Wolii Ayọdele ni eto ayẹyẹ ọhun ti waye, nibi ti ẹsẹ ko ti gba ero. ba alaye, atawọn alẹnulọrọ lawujọ ni wọn wa nibẹ lọjọ naa.Wolii Ayọdele, nigba to n sọrọ ṣalaye pe boun ṣe maa n fun awọn akọroyin lẹbun mọto lọdọọdun, kii ṣe lati da iṣẹ wọn duro, paapaa nipa iwadii wọn, ṣugbọn lati fi ẹmi imoore han si wọn fun iṣẹ takutakun ti wọn n ṣe lati jẹ ki otitọ farahan lawujọ Naijiria. O ni ọpọ awọn akọroyin lawọn ileeṣẹ ti wọn n ba ṣiṣẹ ko mọ riri wọn, ṣugbọn to jẹ pe wahala wọn lo n gbe ileeṣẹ naa ga, eyi lo sọ pe o jẹ ohun to maa n dun oun lọkan, eyi to jẹ koun pinnu lati maa mọ riri ipa ti wọn n ko.Lara awọn to wa nibẹ lọjọ naa ni agba nkọrin Juju nni, Ọọni Ile-Ifẹ, Ọba Adeyẹye Ogunwusi; Oloye Sunday Adeniyi Adegẹye, tọpọ awọn eeyan mọ si Sunny Ade, ati awọn miran. AWIKONKO gbọ pe Wolii Ayọdele tun fi ẹbun owo ta ọpọ awọn akẹkọọ lọrẹ, to si tun gba fọọmu idanwo JAMB ti ko din ni ẹgbẹrun kan ta awọn akẹkọọ lọrẹ.


AWIKONKO gbọ pe Wolii Ayọdele tun fi ẹbun owo ta ọpọ awọn akẹkọọ lọrẹ, to si tun gba fọọmu idanwo JAMB ti ko din ni ẹgbẹrun kan ta awọn akẹkọọ lọrẹ.


Onídàájọ Kamaldeen di 'Grand Kadi' fìdíhẹ́ ní Kwara

Gomina AbdulRahman AbdulRazaq, l'Ọjọru, Wẹisdee to kọja ti bura fun Onidajọ Abdullateef Kamaldeen gẹgẹ bi Grand Kadi tipinlẹ naa, ti ibura yii si waye pẹlu ayẹyẹ nla. AbdulRazaq bura fun Onidajọ Kamaldeen lẹyin ti Grand Kadi ana, Onidajọ Muhammad Ọla AbdulKadir fẹyinti lẹnu iṣẹ, paapaa lẹyin to ti pe ọdun marundinlaadọrin, {65years}. Nigba to n sọrọ, AbdulRazaq sọ pe ipo naa kii ṣe ipo to gbọdọ ṣofo fun ọjọ pipẹ, eyi lo si lo fa a ti wọn fi tete yan ẹlomiran ti yoo dipo naa mu, titi digba ti wọn yoo fi ri ẹni yoo tẹsiwaju iṣẹ. Bakan naa lo gbe oṣuba kare fun Onidajọ Ọla Abdulkadir fun bo ṣe lo ipo ọhun daadaa lai fi ti ọrọ ẹya ṣe, to si ni iru awọn eeyan ti wọn gbọdọ maa tọka si gẹgẹ bi aṣaaju rere ni baba naa. O ni ṣe ni Onidajọ Ọla Abdulkadir tẹle ilana awọn aṣaaju to ti di ipo naa mu, latigba ti wọn da ile-ẹjọ naa silẹ lọdun 1975. Bakan naa lo gba ẹni ti wọn yan gẹgẹ bii Grand Kadi fidihẹ yii lati ma ṣe yẹgẹrẹ kuro ni ilana awọn aṣaaju to ti fipo ọhun silẹ, to si ni ko lo o lati fi mu otitọ ati iṣọkan ba ipinlẹ naa.


Ijọba Kwara tun ṣe iranlọwọ nla fawọn ile-ẹkọ kaakiri ilu

Beeyan ba wa nipinlẹ Kwara l'Ọjọru, Wẹsidee ana, to ri ipa rere ti Gomina ipinlẹ naa, AbdulRahman AbdulRazaq tun ko lẹka eto ẹkọ, yoo mọ pe idagbasọke alailẹgbẹ tun ti wọlu naa. Ọjọ naa ni ijọba Kwara bẹrẹ pinpin awọn ohun elo ileewe fun gbogbo awọn ile-ẹkọ to wa nipinlẹ naa, eyi ti yoo jẹ ki iṣẹ rọrun fun wọn lai si idaduro.Nibi eto ọhun ti igbakeji gomina, Ọgbẹni Kayode Alabi, ti ṣoju fun Gomina AbdulRazaq lo ti jẹ ko di mimọ pe ọrọ eto ẹkọ to jẹ ijọba logun lo mu ki wọn dide iranlọwọ lati pin awọn ohun elo amuṣẹya fun wọn. Lara awọn ohun elo tijọba pin naa ni awọn ohun elo ere idaraya bi aṣọ ati bata, ile-ẹọ alagbeeka mẹwaa, ibusun, kọmputa ati oriṣiṣiri miran. Gbogbo ile-ẹkọ ijọba to wa kaakiri ijọba ibilẹ mẹrindinlogun nipinlẹ Kwara ni wọn jẹ anfaani nla yii.


Awọn araalu gbe akanṣe eto adura kalẹ fun Gomina AbdulRazaq lati pada sipo lẹẹkeji

Wọn ni yinniyinni, k'ẹni o le ṣe, lo n mu ki ori ẹni to n ṣe rere wu. Wọnyi gan-an lọrọ to lọ ni ibamu pẹlu bi awọn araalu Ajikọbi ṣe gbe akanṣe eto adura kalẹ fun Gomina ipinlẹ Kwara, AbdulRahman AbdulRazaq lati pada sipo naa lẹẹkeji. Iroyin to tẹ wa lọwọ sọ pe awọn ara agbegbe wọọdu Ajikọbi to wa lẹkun Iwọ Oorun Ilorin ni wọn gbe eto akanṣe adura yii kalẹ lati fi bẹ Olodumare, ko le jẹ ki AbdulRazaq pada sipo gomina. A gbọ pe wọn tun fẹẹ lo akanṣe eto adura yii lati fi mọ riri bi Gomina AbdulRahman AbdulRazaq ṣe da wọn lọla, to si fi ipo kọmiṣanna ta wọn lọrẹ lẹkun naa. Ojọ Aiku, Sannde, ogunjọ, oṣu keji ti a wa yii ni akanṣe eto adura ọhun fẹẹ waye ni wọọdu Ajikọbi to wa ni ikorita Abeemi. Agogo mẹwaa owurọ ni wọn yoo bẹrẹ lakọtun, ti wọn si n bẹ awọn eeyan lati darapọ mọ wọn.


A gbọ pe wọn tun fẹẹ lo akanṣe eto adura yii lati fi mọ riri bi Gomina AbdulRahman AbdulRazaq ṣe da wọn lọla, to si fi ipo kọmiṣanna ta wọn lọrẹ lẹkun naa. Ojọ Aiku, Sannde, ogunjọ, oṣu keji ti a wa yii ni akanṣe eto adura ọhun fẹẹ waye ni wọọdu Ajikọbi to wa ni ikorita Abeemi. Agogo mẹwaa owurọ ni wọn yoo bẹrẹ lakọtun, ti wọn si n bẹ awọn eeyan lati darapọ mọ wọn. Ninu lẹta to tẹ AWIKONKO lọwọ, eyi ti Onimọ-ẹrọ Baba Hammed, to jẹ akọwe wọọdu Ajikọbi fii sita lo ti jẹ ka mọ pe ipa rere ti Gomina wọn n ko kaakiri ipinlẹ naa lawọn gbọdọ fi imọriri wọn han, nipa ṣiṣe agbatẹru bi yoo tun ṣe pada sipo ọhun lẹẹkeji.


Ninu lẹta to tẹ AWIKONKO lọwọ, eyi ti Onimọ-ẹrọ Baba Hammed, to jẹ akọwe wọọdu Ajikọbi fii sita lo ti jẹ ka mọ pe ipa rere ti Gomina wọn n ko kaakiri ipinlẹ naa lawọn gbọdọ fi imọriri wọn han, nipa ṣiṣe agbatẹru bi yoo tun ṣe pada sipo ọhun lẹẹkeji.


Ọpọ awọn baba alaye ni wọn ṣẹṣo - Ṣeun Kuti pariwo sita

Gbajugbaja onkọrin nni, Ṣeun Kuti, ẹni to tun jẹ ọkan lara awọn ọmọ agba olorin Afro nni, Oloogbe Fẹla Anikulapo Kuti ti jẹ ko di mimọ pe pupọ awọn baba alaye, baba olowo ti wọn n jaye kaakiri lo jẹ pe oogun owo ni wọn ṣe.O sọ pe ko ti i si ọmọ ilẹ adulawọ kan to ni owo gidi lai ki i ṣe pe oogun owo ni iru ẹni bẹẹ ṣe, o ni ṣe ni wọn paayan lati fi lowo.Ṣeun Kuti lo sọrọ yii jade lori ikanni ayelujara ti Insitagiraamu rẹ laipẹ yii, to si n bẹ awọn eeyan pe ki wọn jawọ ninu iwa buruku to n doju ti ni naa. "Ẹ ma ṣe ṣe oogun owo. Ẹ ma ṣe paaya nitori owo. Ẹ jọwọ, ọmọ ilẹ adulawọ wo ni ki i pa awọn eeyan nitori owo?“Ida mọkandinlọgọrun-un ọrọ to wa ni Naijiria lo jẹ pe nipa fifi ẹmi ati ayanmọ ẹgbẹẹgbẹrun  awọn ọmọ Naijiria ni. Oogun owo gidi niyẹn! !“Abi ka sọ pe ojulasan ni ile fi n da wo ni, ti ileewe n wo pa awọn ọmọ?


Ẹ jọwọ, ọmọ ilẹ adulawọ wo ni ki i pa awọn eeyan nitori owo?“Ida mọkandinlọgọrun-un ọrọ to wa ni Naijiria lo jẹ pe nipa fifi ẹmi ati ayanmọ ẹgbẹẹgbẹrun  awọn ọmọ Naijiria ni. Oogun owo gidi niyẹn! !“Abi ka sọ pe ojulasan ni ile fi n da wo ni, ti ileewe n wo pa awọn ọmọ? Gbogbo awọn ẹmi ti opopona ti ko dara n mu lọ nkọ? Awọn aṣkupani to wa ni ọsibitu wa kaakiri nkọ?“Ẹ gbọ mi, Naijiria gan-an funra rẹ, oogun owo ni! Awọn baba ati iya alaye lo jẹ pe afiniṣẹṣo ni wọn jẹ..“Abi ka sọ pe oju lasan ni aṣerunloge fi di gbajugbaja elepo rọbii ni?


Gbogbo awọn ẹmi ti opopona ti ko dara n mu lọ nkọ? Awọn aṣkupani to wa ni ọsibitu wa kaakiri nkọ?“Ẹ gbọ mi, Naijiria gan-an funra rẹ, oogun owo ni! Awọn baba ati iya alaye lo jẹ pe afiniṣẹṣo ni wọn jẹ..“Abi ka sọ pe oju lasan ni aṣerunloge fi di gbajugbaja elepo rọbii ni? Ẹ jọwọ, ẹ sun jare.


'Màjíìkì' ni Tinubu máa fi tún Nàìjíríà ṣe bí wọ́n bá dìbò fun un - Sanwo-Olu

Gomina Babajide Sanwo-Olu tipinlẹ Eko ti sọ pe majiiki ni aṣiwaju ẹgbẹ oṣelu All Progressives Congress, APC, Bọla Ahmed Tinubu yoo fi yọ Naijiria kuro ninu iṣoro ati wahala, iyẹn bi awọn ọmọ orileede yii ba fi dibo yan-an lọdun 2023.Sanwo-Olu sọ pe Tinubu mọ gbogbo awọn iṣoro ati adojukọ to n ba orileede Naijiria finra, to si ni baba naa ni ọna abayọ lọwọ lati fi gba Naijiria silẹ.Ilu Eko ni Sanwo-Olu ti sọrọ yii, to si rọ gbogbo awọn ọmọ Naijiria lati fun Tinubu laaye lati di Aarẹ orileede yii lọdun to n bọ.Nibẹ lo tun ti gba awọn aṣofin ipinlẹ Eko lamọran lati ṣiṣẹ takuntakun, eyi ti yoo jẹ ki Tinubu de ipo Aarẹ."Tinubu mọ awọn ohun to n ba orileede wa finra bi ẹyin ọwọ rẹ, bẹẹ lo si ni majiiki ti yoo fi ṣe atunṣe rẹ lọwọ."


A rò bí ogun máa ṣẹlẹ̀ l'Ọ́ṣun ni, ṣùgbọ́n... - AbdulRazaq

Gomina AbdulRahman AbdulRazaq ti ipinlẹ Kwara ti ṣalaye pe inu oun dun si bawọn eeyan ṣe jade lọpọ yanturu lati dibo yan ẹni ti yoo jade du ipo gomina labẹ asia ẹgbẹ oṣelu All Progressives Congress, APC nipinlẹ Ọṣun.AbdulRazaq to jẹ alakoso eto idibo abẹle fun ẹgbẹ APC, eyi to waye lonii kaakiri ipinlẹ Ọṣun gbe oṣuba kare fun gbogbo awọn oludije patapata, to si loun nifẹẹ si bi wọn ṣe gba alaafia laaye.O tun sọ pe oriṣiriṣi iroyin tawọn n gbọ kaakiri inu iwe iroyin ati ori ayelujara ni pe ogun nla ni yoo ṣẹlẹ lonii, ṣugbọn to pada ja si ọpẹ fun gbogbo eeyan.Awọn oludije to dupẹ lọwọ wọn ni Gomina Gboyega Oyetọla; ọmọ ile igbimọ aṣofin kekere nilu Abuja tẹlẹri, Ọnọrebu Lasun Yusuf, ati akọwe ijọba ipinlẹ ọhun tẹlẹri, Mọṣhood Adeoti.Nibẹ lo ti sọ pe bi awọn eeyan ṣe jade lati dibo, ti fi han daju pe ẹgbẹ naa ṣi wa ni digbi, paapaa ni imurasilẹ fun ipo oṣelu.O wa jẹ ko di mimọ pe ko si magomago tabi awuruju kankan ninu eto idibo ọhun.


Kubura Alaragbo, gbajumọ olorin Waka jade laye

Iroyin to tẹ wa lọwọ ni yajoyajo bayii ni pe gbajugbaja onkọrin Waka nni, Alaaja Kuburat Alaragbo ti jade laye.Ọkan lara awọn pedepede nipinlẹ Ogun, Akinyẹmi Ọlatoye ti ọpọ awọn eeyan mọ si Alawiye Fẹdireṣan lo gbe iroyin iku Alaragbo sori ikanni ayelujara ti fesibuuku rẹ laipẹ yii, to si tun ṣalaye ọrọ ti wọn jọ sọ gbẹyin ko to ku.Ọmọ bibi ilu Iporo nipinlẹ Ogun naa la gbọ pe o n ṣe ipalẹmọ ikojade ati ipolongo kasẹẹti rẹ tuntun lọwọ ni, ko to di pe ẹlẹmin gba a.Ẹkunrẹrẹ bi obinrin naa ṣe ku n bọ laipẹ


EKOEXCEL pè fún gbígbé èdè abínibí lárugẹ

Fun bi ayajọ ede abinibi ṣe n waye lonii, ọjọ Aje, Mọnde, ajọ EKOEXCEL ti sọ pe ojuṣe gbogbo wa ni lati ri i pe ede abinibi ko lọ si oko iparun. Ajọ yii ti ṣeleri pe gbogbo ọna loun yoo gba lati ri i daju pe Ina ede abinibi ko jo ajo rẹyin nipinlẹ Eko, paapaa lawọn ileewe alakọbẹrẹ ati girama wa. Ajo yii lohun ko ni i kaarẹ lati ri i pe ede abinibi di itẹwọgba laarin awọn akẹkọọ ati lawujọ wa ki iwa ọmọluabi le e gbilẹ si i laarin awọn eeyan.EKOEXCEL ninu ọrọ ẹ fun ayajọ ede abinibi tọdun yii pẹlu akọle apileko to lọ bayii 'Lilo ẹrọ igbalode lati kọ nipa awọn ede, akude ati anfaani to wa nibẹ' lo ti tẹ siwaju ninu ọrọ ẹ pe asiko ti to ti gbogbo awọn ọmọ wa yoo mọ anfaani ati ibukun to wa ninu ki wọn gbọ ede abinibi, eyi ti ko ni i yọ ọmọ kankan silẹ.Ninu ọrọ ẹ, alaga ajọ LASUBEB, Ọnọrebu Wahab Alawiye-King, sọ pe gbogbo awọn olukọ to wa labẹ ajọ EKOEXCEL ni wọn n lo ede abinibi lati kọ awọn akẹkọọ wọn.O fi kun ọrọ ẹ pe lilo ede abinibi lati kọ ọmọ jẹ ọna kan gboogi lati jẹ ki ipinlẹ Eko iru ọmọ bẹẹ rese wale daadaa. Alaga yii  tẹ siwaju ninu ọrọ ẹ pe eto kan ti Oloogbe Ọjọgbọn Aliu Babatunde Fafunwa gbe kalẹ ti wọn pe ni 'The Ife Six Years Primary Project' fihan pe ọmọ ti wọn ba kọ lede abinibi maa n ja fafa ninu ẹkọ wọn ju awọn akẹgbẹ wọn lọ. Bẹẹ lo han gedegbe pe ọmọ ti ko ba gbọ ede abinibi ko le e mọ bi wọn ti n sọ ede gẹẹsi daadaa. Ọnarebu Alawiye-King fi kun ọrọ ẹ pe awọn ko fẹ ki awọn ogo ọjọ iwaju orileede yii kan maa sọ ede gẹẹsi la i ni naani ede ati aṣa awọn to bi wọn.


Ilu Ẹdẹ ni Tẹmitọpẹ dagbere, lo ba dawati lagbegbe Iyana Iyẹsi

Latigba ti wọn sọ pe obinrin ti ẹ n wo yii ti jade kuro nile, lati lọ silu Ẹdẹ ni ko tii sẹni to le sọ pato ibi to wa titi di asiko ti a ṣakojọpọ iroyin yii tan. Temitọpẹ Abiọdun Omiṣina lorukọ obinrin naa. Ipinlẹ Eko lo si n gbe pẹlu ọkọ rẹ.


Nitori Aṣọ Adirẹ China: Awọn alaṣọ Adirẹ fẹẹ bẹ Liṣabi ati Oke Olumọ lọwẹ

Alaaja Kẹmi OloyedeKii ṣe asọdun tabi awijare rara wi pe ilu Ẹgba ni Abẹokuta, ipinlẹ Ogun ni orirun aṣọ Adirẹ, eyi ti awọn oloyinbo tun n pe ni Kampala kaakiri agbaye.Pupọ awọn eeyan si ni wọn fẹran rẹ, koda, ti awọn ilu kan bii Oṣogbo naa si ti bẹrẹ sii sọ pe awọn lawọn ni Aṣọ Adirẹ. Bawọn eeyan ṣe fẹran rẹ to, lo jẹ ki orileede China dide lati bẹrẹ sii ṣe ayederu aṣọ naa, fun tita kaakiri agbaye. Kii ṣe agbaye nikan ni wọn n ta awọn aṣọ yii si, wọn tun n ta a silu Ẹgba, nibi to jẹ orirun aṣọ ọhun.Ọpọ awọn eeyan si ni wọn n ra ayederu aṣọ Adirẹ ti orileede China n ko wọle yii, paapaa bo tun ṣe jẹ pe owo pọọku ni wọn n ta a. Alake tilẹ Ẹgba, Ọba Adedọtun Arẹmu Gbadebọ bu ẹnu atẹ lu aṣọ Adirẹ ti China, to si ni bi ẹni to fọwọ ọla gba ilu Ẹgba leti ni iwa ti China hu, nitori pe awọn ko lagbara to wọn lati doju ija kọ wọn. "Lotitọ ni pe awọn ara China ti n ṣe aṣọ Adirẹ, ti wọn si ti n ko o wa si Naijiria. Gbogbo nnkan to ba n jade kuro China, wọn maa n fun wọn lowo ti wọn lọhun, to ba wa wu wọn, wọn le ko fun wọn nibi lọfẹẹ, iyẹn lo n jẹ kawọn eeyan wọn maa ṣiṣẹ, ijọba lo maa faragba eyi to ba jẹ pe wọn ti padanu. "Awa ko le ba wọn figagbaga lori aṣọ ti wọn n gbe wọle wa fun wa, ṣugbọn a ni nnkan ti wọn ko ni, gbogbo ọna ni aṣọ ti wa fi dara ju ti wọn lọ.


"Lotitọ ni pe awọn ara China ti n ṣe aṣọ Adirẹ, ti wọn si ti n ko o wa si Naijiria. Gbogbo nnkan to ba n jade kuro China, wọn maa n fun wọn lowo ti wọn lọhun, to ba wa wu wọn, wọn le ko fun wọn nibi lọfẹẹ, iyẹn lo n jẹ kawọn eeyan wọn maa ṣiṣẹ, ijọba lo maa faragba eyi to ba jẹ pe wọn ti padanu. "Awa ko le ba wọn figagbaga lori aṣọ ti wọn n gbe wọle wa fun wa, ṣugbọn a ni nnkan ti wọn ko ni, gbogbo ọna ni aṣọ ti wa fi dara ju ti wọn lọ. Ko ṣee fi we ara wọn, gbogbo ẹnu ni mo le fi sọ ọ wi pe aṣọ wọn ko le duro lẹgbẹ aṣọ ti wa, nitori pe awa la ni nnkan wa. "Awọn Iyalọja lo le sọrọ lori rẹ pupọ, lori ọna ti wọn n gba lati rii pe aṣọ Adirẹ ti wa ko parun, nitori pe awọn ni wọn wa nidi ẹ. Ọlọrun a fun wa ṣe, ẹ jẹ ka maa mu aṣọ Adirẹ nibi inawo ti a n ṣe." Iyalọja
 ilu Ẹgba, Oloye Alaaja Oluwakẹmi Oloyede nigba to n sọrọ nibi ipade
awọn akọroyin fun ti ayẹyẹ ọdun Liṣabi t'ọdun 2022, ẹlẹẹkẹtadinlogoji
iru ẹ, eyi to waye ni Aafin Alakẹ tilẹ Ẹgba, Ọba Adedọtun Arẹmu Gbadebọ,
 o sọ pe ẹdun ọkan lo n jẹ fawọn wi pe awọn China ti ko mọ bi aṣọ naa ṣe
 bẹrẹ ti fẹẹ ba a jẹ mọ wọn lọwọ "Wọn ko ri oogun ẹ ṣe.


Ko ṣee fi we ara wọn, gbogbo ẹnu ni mo le fi sọ ọ wi pe aṣọ wọn ko le duro lẹgbẹ aṣọ ti wa, nitori pe awa la ni nnkan wa. "Awọn Iyalọja lo le sọrọ lori rẹ pupọ, lori ọna ti wọn n gba lati rii pe aṣọ Adirẹ ti wa ko parun, nitori pe awọn ni wọn wa nidi ẹ. Ọlọrun a fun wa ṣe, ẹ jẹ ka maa mu aṣọ Adirẹ nibi inawo ti a n ṣe." Iyalọja
 ilu Ẹgba, Oloye Alaaja Oluwakẹmi Oloyede nigba to n sọrọ nibi ipade
awọn akọroyin fun ti ayẹyẹ ọdun Liṣabi t'ọdun 2022, ẹlẹẹkẹtadinlogoji
iru ẹ, eyi to waye ni Aafin Alakẹ tilẹ Ẹgba, Ọba Adedọtun Arẹmu Gbadebọ,
 o sọ pe ẹdun ọkan lo n jẹ fawọn wi pe awọn China ti ko mọ bi aṣọ naa ṣe
 bẹrẹ ti fẹẹ ba a jẹ mọ wọn lọwọ "Wọn ko ri oogun ẹ ṣe. Gbogbo agbaye ni wọn gba wi pe awa Ẹgba la ni aṣọ Adirẹ, ko si kuro lọwọ ibi ti awọn iya-n-la wa fọwọ si, ṣugbọn awọn China n wa ra awọn aṣọ yẹn lọwọ wa nibi ni. Awọn nnkan ti wọn si fi n ṣe aṣọ ti wọn la ti rii pe awọn nnkan naa le ba eeyan ni awọ {Body} jẹ ni. Aṣọ yọlọyọlọ ni, ko le duro ni ara bii ojulowo aṣọ Adirẹ ti wa.


Gbogbo agbaye ni wọn gba wi pe awa Ẹgba la ni aṣọ Adirẹ, ko si kuro lọwọ ibi ti awọn iya-n-la wa fọwọ si, ṣugbọn awọn China n wa ra awọn aṣọ yẹn lọwọ wa nibi ni. Awọn nnkan ti wọn si fi n ṣe aṣọ ti wọn la ti rii pe awọn nnkan naa le ba eeyan ni awọ {Body} jẹ ni. Aṣọ yọlọyọlọ ni, ko le duro ni ara bii ojulowo aṣọ Adirẹ ti wa. "Awa ko ni agbara kankan ti a le fi doju ija kọ China, ṣugbọn a n fi ẹjọ wọn sun Ọlọrun. Gbogbo awa ti a n ṣe aṣọ Adirẹ lati panupọ nibi ipade ti a ṣe wi pe ni ọjọ ayẹyẹ Lisabi tọdun yii, a n lọ si ẹsẹ Olumọ, lati lọ fi ẹjọ wọn sun awọn alalẹ. "Iṣẹ awọn alalẹ la n ṣe, awọn si ni wọn le gba wa.


"Awa ko ni agbara kankan ti a le fi doju ija kọ China, ṣugbọn a n fi ẹjọ wọn sun Ọlọrun. Gbogbo awa ti a n ṣe aṣọ Adirẹ lati panupọ nibi ipade ti a ṣe wi pe ni ọjọ ayẹyẹ Lisabi tọdun yii, a n lọ si ẹsẹ Olumọ, lati lọ fi ẹjọ wọn sun awọn alalẹ. "Iṣẹ awọn alalẹ la n ṣe, awọn si ni wọn le gba wa. Awa naa si ti n jẹ ko ye gbogbo awọn to n ra awọn aṣọ yii wi pe wọn gbọdọ maa wo iyatọ laaarin ojulowo aṣọ Adirẹ si ayederu ti wọn n ko wọle fun wa. Aṣọ China ko buyi to lawujọ nitori pe kii duro ni ara eeyan, a si ti n sọ fun gbogbo awọn to n ra a wi pe awọn China maa n ba eeyan lara jẹ, nitori pe a ko mọ nnkan ti wọn fi ṣe e. "A ti sọ fun wọn pe ki wọn ma ṣe ra a mọ nitori pe ko ṣee wọ, ko dara rara. Adirẹ ti wa gan-an lo ni alubarika ninu.


Awa naa si ti n jẹ ko ye gbogbo awọn to n ra awọn aṣọ yii wi pe wọn gbọdọ maa wo iyatọ laaarin ojulowo aṣọ Adirẹ si ayederu ti wọn n ko wọle fun wa. Aṣọ China ko buyi to lawujọ nitori pe kii duro ni ara eeyan, a si ti n sọ fun gbogbo awọn to n ra a wi pe awọn China maa n ba eeyan lara jẹ, nitori pe a ko mọ nnkan ti wọn fi ṣe e. "A ti sọ fun wọn pe ki wọn ma ṣe ra a mọ nitori pe ko ṣee wọ, ko dara rara. Adirẹ ti wa gan-an lo ni alubarika ninu. Ibi ti a ṣi ba a de ni pe a n lọ fi ẹjọ wọn sun awọn alalẹ ni igbo Liṣabi ati ọdọ Olumọ, ki wọn gba wa lọwọ awọn China." Iyalode Alaba Lawson ninu ọrọ tirẹ naa jẹ ko di mimọ pe: Awa Chambers of Commerce, a ti gbe igbesẹ nipa awọn China, a ti jẹ ko ye wọn pe ki wọn dawọ duro lai jẹ pe wọn gba aṣẹ lọwọ ijọba apapọ. Ṣugbọn awọn eeyan wa gan-an ni wọn lọ ra awọn aṣọ wọnyi.


Ibi ti a ṣi ba a de ni pe a n lọ fi ẹjọ wọn sun awọn alalẹ ni igbo Liṣabi ati ọdọ Olumọ, ki wọn gba wa lọwọ awọn China." Iyalode Alaba Lawson ninu ọrọ tirẹ naa jẹ ko di mimọ pe: Awa Chambers of Commerce, a ti gbe igbesẹ nipa awọn China, a ti jẹ ko ye wọn pe ki wọn dawọ duro lai jẹ pe wọn gba aṣẹ lọwọ ijọba apapọ. Ṣugbọn awọn eeyan wa gan-an ni wọn lọ ra awọn aṣọ wọnyi. Ohun to ba jẹ ogun ibi eeyan, a ko gbọdọ fi tọrẹ mọ, bi awọn eeyan wa ko ba ra a lọwọ wọn mọ, eyi to ṣe pataki, awọn naa ko ni ri ohunkohun gbe jade. A ṣi ni anfaani wi pe ẹyin baba wa ṣi maa da si i, nitori pe awọn aṣọ ti a fi n ṣe aṣọ Adirẹ, ṣe lawọn kọsitọọmu n da wọn duro, ti wọn si n gba lọwọ wọn. Aimọye igba ni mo ti gba aṣọ lọwọ kọsitọọmu lai jẹ ki wọn san owo.


Ohun to ba jẹ ogun ibi eeyan, a ko gbọdọ fi tọrẹ mọ, bi awọn eeyan wa ko ba ra a lọwọ wọn mọ, eyi to ṣe pataki, awọn naa ko ni ri ohunkohun gbe jade. A ṣi ni anfaani wi pe ẹyin baba wa ṣi maa da si i, nitori pe awọn aṣọ ti a fi n ṣe aṣọ Adirẹ, ṣe lawọn kọsitọọmu n da wọn duro, ti wọn si n gba lọwọ wọn. Aimọye igba ni mo ti gba aṣọ lọwọ kọsitọọmu lai jẹ ki wọn san owo. A ni lati maa fi ye awọn eeyan wi pe aṣọ China kii ṣe ohun teeyan le maa ra. Awọn aṣọ yii maa n gun eeyan lara, ko si dara fun wiwọ. Kii ṣe awọn China nikan ni wọn n sọ pe awọn lawọn ni aṣọ Adirẹ, awọn Oṣogbo gan-an sọ pe ọdọ wọn ni aṣọ Adirẹ ti bẹrẹ, ṣugbọn irọ nla patapata ni, Ẹgba lo ni i, awa naa gbọdọ gbe aṣa wa larugẹ, ki awọn eeyan le ba wa gbe e larugẹ, Chambers of Commerce n ṣiṣẹ takuntakun.


A ni lati maa fi ye awọn eeyan wi pe aṣọ China kii ṣe ohun teeyan le maa ra. Awọn aṣọ yii maa n gun eeyan lara, ko si dara fun wiwọ. Kii ṣe awọn China nikan ni wọn n sọ pe awọn lawọn ni aṣọ Adirẹ, awọn Oṣogbo gan-an sọ pe ọdọ wọn ni aṣọ Adirẹ ti bẹrẹ, ṣugbọn irọ nla patapata ni, Ẹgba lo ni i, awa naa gbọdọ gbe aṣa wa larugẹ, ki awọn eeyan le ba wa gbe e larugẹ, Chambers of Commerce n ṣiṣẹ takuntakun.


Biṣọọbu Oyedepo rọjo epe le awọn Fulani darandaran, ajinigbe lori

Biṣọọbu David Oyedepo, ti ijọ Living Faith Church Worldwide, eyi ti ọpọ awọn eeyan tun mọ si Winners lo ti rọjo epe le awọn Fulani darandaran, ajinigbe atawọn agbebọn lori, to si ni iku oro ni gbogbo wọn maa ku. Yatọ si awọn wọnyii, Wolii Oyedepo sọ pe gbogbo awọn to n da wahala silẹ lorileede Naijiria, ti wọn ko fun Naijiria ni isinmi ni wọn maa kagbako nla lọwọ awọn ọmọ ogun ọrun.Nibi iwaasu kan ni Biṣọbu Oyedepo ti gegun fun gbogbo awọnn ajinigbe, atawọn to n ṣagbatẹru wọn, to si ni makan lawọn ọmọ oun jẹ fun wọn. O ni bi wọn ṣe n kuna lati maa fi awọn ti wọn n jigbe silẹ ni wọn yoo pade iku ojiji. Ninu ọrọ rẹ, o sọ pe, “Ẹyin ajinigbe, ẹ tun gbọ eleyii lẹẹkan si i, ẹnikẹni to ba fọwọ kan eyikeyi ninu awọn ọmọ Winners, yoo padanu ẹmi rẹ sọrun apaadi. Mo fi gbongbo iṣẹ buruku yin gegun. Mo fi gbogbo awọn to n ba a yin dowopọ gegun, mo tun fi gbongbo awọn to n ṣagbatẹru yin gegun.


Ninu ọrọ rẹ, o sọ pe, “Ẹyin ajinigbe, ẹ tun gbọ eleyii lẹẹkan si i, ẹnikẹni to ba fọwọ kan eyikeyi ninu awọn ọmọ Winners, yoo padanu ẹmi rẹ sọrun apaadi. Mo fi gbongbo iṣẹ buruku yin gegun. Mo fi gbogbo awọn to n ba a yin dowopọ gegun, mo tun fi gbongbo awọn to n ṣagbatẹru yin gegun. “Ẹyin Fulani darandaran, mo mọ pe ẹ gbọ oyinbo ti mo n sọ. Gbogbo awọn to wa labẹ igbekun yin bayii, ti wọn ni ayẹwo yii lara, ni ki ẹ fi silẹ laaarin ọjọ meje, tabi pe ki ẹ fi ẹ fi ẹmi yin di.”


“Ẹyin Fulani darandaran, mo mọ pe ẹ gbọ oyinbo ti mo n sọ. Gbogbo awọn to wa labẹ igbekun yin bayii, ti wọn ni ayẹwo yii lara, ni ki ẹ fi silẹ laaarin ọjọ meje, tabi pe ki ẹ fi ẹ fi ẹmi yin di.”


Nitori atunṣe: Ijọba Kwara ti afara Babatunde Idiagbọn to wa n'Ilọrin pa

Lojuna lati jẹ ki opopona ti afara Ọgagun Babatunde Idiagbọn wa, ijọba ipinlẹ Kwara ti kede sita wi pe awọn ti ti i pa, bẹrẹ lati Ọjó Iṣẹgun, Tusidee ana, titi di ọjọ Abamẹta, Satide, ọsẹ yii. Agogo mẹwaa aarọ ana ni ijọba Kwara ti afara naa pa, gẹgẹ bi a ṣe gbọ, ti wọn yoo si ṣi i pada laago mẹwaa alẹ, ọjọ Satide, ọjọ kẹrindinlọgbọn, oṣu keji, ọdun 2022 ti a wa yii.Afara naa lo wa ni ikorita garaaji Tipper, iyẹn Tipper Garage to gbajumọ daadaa nilu Ilọrin,, to jẹ olu-ilu ipinlẹ naa.AWIKONKO gbọ pe eyi yoo fun awọn agbaṣẹṣe lanfaani lati tete pari atunṣe afara naa. Ijọba ipinlẹ naa wa n rawọ ẹbẹ si gbogbo awọn araalu, paapaa awọn to n gba afara yii lojoojumọ lati dakun wa ọna miran ti wọn yoo maa gba titi digba ti atunṣe ọhun yoo fi pari, ati pe fun irọrun araalu naa ni igbesẹ ọhun da le lori.


Ayederu pasitọ to fipa ba ọmọ ijọ rẹ laṣepọ lakooko itusilẹ ti ha o

Ọwọ ileeṣẹ ọlọpaa ipinlẹ Ogun ti tẹ ayederu pasitọ ṣọọṣi kan ti wọn pe ni Life and Power Bible Church to wa nilu Ogijo, ipinlẹ Ogun, Mathew Ọladapọ. Igbe 'ẹ ṣe mi jẹjẹ, ẹ ṣaanu mi' ni Mathew n pa ni kete ti aṣiri rẹ tu sita, wi pe o fipa ko ibasun fọmọ ọdun mọkandinlogun. Obinrin ọhun ti a fi orukọ bo laṣiri lo ṣalaye fawọn ọlọpaa wi pe Mathew loun riran soun, ati pe oun yoo nilo lati wa ṣe itusilẹ ara-ọtọ. O ni ṣe ni Mathew sọ foun wi pe ọkọ ọrun ni ko jẹ koun ri ololufẹ, iyẹn logunjọ, oṣu yii. O ni Mathew loun gbọdọ gba aawẹ ati adura ọlọjọ mẹta gbako, ati pe inu ṣọọṣi ni yoo ti ṣe e pẹlu igbele ọjọ mẹta. Bẹẹ lo tun sọ pe Mathew ni koun mu owo ẹgbẹrun kan naira dani pẹlu igo ororo kan. Lọjọ ti aawẹ ati adura yii maa bẹrẹ, wọn ni ṣe ni Mathew mu obinrin yii wọ yara kan lọ, nibi to ti sọ pe ko bọ ara rẹ sihooho ọmọluabi, ko si dubulẹ sori asọ kan to tẹ silẹ, eyi toun naa ṣe bẹẹ.


O ni ṣe ni Mathew sọ foun wi pe ọkọ ọrun ni ko jẹ koun ri ololufẹ, iyẹn logunjọ, oṣu yii. O ni Mathew loun gbọdọ gba aawẹ ati adura ọlọjọ mẹta gbako, ati pe inu ṣọọṣi ni yoo ti ṣe e pẹlu igbele ọjọ mẹta. Bẹẹ lo tun sọ pe Mathew ni koun mu owo ẹgbẹrun kan naira dani pẹlu igo ororo kan. Lọjọ ti aawẹ ati adura yii maa bẹrẹ, wọn ni ṣe ni Mathew mu obinrin yii wọ yara kan lọ, nibi to ti sọ pe ko bọ ara rẹ sihooho ọmọluabi, ko si dubulẹ sori asọ kan to tẹ silẹ, eyi toun naa ṣe bẹẹ. Nibi ti ọmọbinrin yii dubulẹ si ni Mathew ti n fi ororo pa gbogbo ara rẹ, to si tun ki ọwọ bọ abẹ rẹ. Nibẹ ni omobinrin yii ti pariwo sita, to si fẹẹ sare dide.Wọn ni ṣe ni Mathew raga bo o mọlẹ, to si fipa ba a laṣepọ. igba ti oju rẹ walẹ, lo bẹrẹ sii bẹbẹ pe ki ọmọbinrin naa ma ṣe tu aṣiri sita, ṣugbọn tiyẹn pada gba teṣan ọlọpaa Ogijo lọ.Ọga ọlọpaa ipinlẹ Ogun, Lanre Bankọle ti paṣẹ pe ki iwadii tẹsiwaju, ki wọn si lọ foju Mathew ba ile-ẹjọ.


Nibi ti ọmọbinrin yii dubulẹ si ni Mathew ti n fi ororo pa gbogbo ara rẹ, to si tun ki ọwọ bọ abẹ rẹ. Nibẹ ni omobinrin yii ti pariwo sita, to si fẹẹ sare dide.Wọn ni ṣe ni Mathew raga bo o mọlẹ, to si fipa ba a laṣepọ. igba ti oju rẹ walẹ, lo bẹrẹ sii bẹbẹ pe ki ọmọbinrin naa ma ṣe tu aṣiri sita, ṣugbọn tiyẹn pada gba teṣan ọlọpaa Ogijo lọ.Ọga ọlọpaa ipinlẹ Ogun, Lanre Bankọle ti paṣẹ pe ki iwadii tẹsiwaju, ki wọn si lọ foju Mathew ba ile-ẹjọ.


Ijaabu: Ẹ ma ṣe gba awọn alatẹnujẹ gbọ, ẹni to ba wu lati lo ijaabu le lo o - AbdulRazaq

Gomina AbdulRahman AbdulRazaq ti ipinlẹ Kwara ti sọ pe ki ẹnikẹni ma ṣe gba awọn iroyin ayederu to n tabuku ba ọrọ ẹsin, paapaa lori ọrọ ijaabu gbọ, nitori pe awọn ko ṣe ojusaaju lori ọrọ ijaabu naa, paapaa ẹsin. AbdulRazaq ninu atẹjade to gbe jade lana lo ti sọ pe oriṣiriṣi ayederu iroyin ati apilẹkọ lawọn akọroyin alatẹnujẹ ti gbe jade, lati fi ṣi awọn eeyan lọkan, eyi to sọ pe ko bojumu to.O ni pupọ awọn apilẹkọ ati iroyin ti wọn ti gbe jade ni kii ṣe otitọ, ati pe oun yoo ṣalaye ipo wọn lori ọrọ ijaabu yii."Lori idajọ ile-ẹjọ, eyi to fidi mulẹ nipa iwe ofin, ofin ijọba apapọ ati ipinlẹ, ati lati bọwọ fun erongba awọn eeyan, lilo ijaabu lawọn ile-ẹkọ jẹ ohun to ba ofin mu, ti awọn si gbọdọ daabobo ẹtọ awọn eeyan, paapaa awọn to ba wu lati lo o."


Ile-ẹjọ ECOWAS bẹrẹ iṣẹ lakọtun ni Kwara

Ijọba ipinlẹ Kwara labẹ Gomina AbdulRahman AbdulRazaq, l'ọjọ Iṣẹgun, Tusidee, ana ti fi ile-ẹjọ ECOWAS lọlẹ, ti wọn si ti bẹrẹ iṣẹ lẹkunrẹrẹ lai ni idiwọ tabi idena kankan ninu.Wọn ni lati fi ẹsẹ ofin mulẹ, ati lati jẹ ki awọn eeyan maa tẹle ilana ofin lo fa idasilẹ ile-ẹjọ naa, ati pe ile-ẹjọ alagbeeka ni yoo jẹ.Nigba to n gba ẹnu Gomina AbdulRazaq sọrọ, igbakeji gomina, Ọgbẹni Kayọde Alabi, jẹ ko di mimọ pe ile-ẹjọ naa yoo maa yanju awọn aawọ to ba n waye lawọn agbegbe kọọkan.


Ijọba Kwara kede gbalegbata lọjọ Satide, ọsẹ yii

Ọjọ Satide, Abamẹta, ọsẹ yii ni eto gbalegbata yoo waye kaakiri ipinlẹ Kwara, gẹgẹ bi wọn ṣe maa n ṣe ni gbogbo ọjọ Abamẹta to ba gbẹyin oṣu. Ijọba Kwara lo sọ eyi di mimọ ninu atẹjade ti Ọnarebu Abọsẹde Ọlaitan Buraimọh, iyẹn kọmiṣanna fọrọ eto ayika gbe jade laipẹ yii, nibi to ti n jẹ di mimọ pe aarin agogo meje aarọ si agogo mẹsan-an aarọ ni eto ọhun yoo fi waye. O ni asiko naa ni gbogbo awọn araalu yoo ṣeto imọtoto ayika ati agbegbe wọn, leyi ti yoo mu idena ba ajakalẹ arun ati oniruuru aisan gbogbo. Ninu atẹjade ọhun ti ẹda rẹ tẹ AWIKONKO lọwọ lo ti jẹ ko di mimọ pe eto yii ko yọ ẹnikẹni silẹ, ati pe gbogbo ile ati ileeṣẹ, to fi mọ ibi tawọn eeyan ti n ṣe ọrọ aje wọn ni wọn gbọdọ ṣe imọtoto rẹ pata. O ni awọn agbofinro yoo maa lọ kaakiri lati ṣe abojuto bi nnkan ṣe n lọ , ati pe ẹni ti wọn ba ri, ti ko kopa ninu eto ọhun yoo foju winna ofin.


Oṣelu nla! Wọn yọ igbakeji gomina Zamfara danu lojiji

Lonii, Ọjọru, Wẹsidee ni ile igbimọ aṣofi ipinlẹ Zamfara yọ igbakeji gomina wọn, Ọgbẹni Mahdi Gusau danu, ti wọn si tun paṣẹ pe gbogbo ẹtọ to tọ si i ni ko dawọ duro lai fi akoko ṣofo.Ṣaaju akoko yii la gbọ pe ile igbimọ naa ti gbe igbimọ kan kalẹ lati ṣe agbeyẹwo awọon ẹsun ti wọn fi kan Gusau, eyi ti wọn pata tẹwọ gba lonii.Adajọ agba nipinlẹ naa, Onidajọ Kulu Aliyu, ni alaga igbimọ ọhun, gẹgẹ bi a ṣe gbọ.Ọmọ ile igbimọ aṣofin ogun ninu awọn mẹrinlelogun la gbọ pe wọn dibo lati yọ Gusau danu.


Àwọn ọmọ Nàìjíríà ló sọ pé kí Ọ̀ṣínbàjò jáde du ipò ààrẹ - ẹgbẹ́ alátìlẹyìn

Ẹgbẹ olóṣèlú kan ti wọn n ṣagbateru igbakeji ààrẹ, Ọjọgbọn Yẹmi Ọ̀ṣínbàjò lati du ipo Ààrẹ orileede yii, l'ọjọ Ẹti, Furaidee, oni ti ṣe abẹwo si Ààrẹ tẹlẹri lorileede yii, Oloye Oluṣẹgun Ọbasanjọ ati Alake ilẹ Ẹgba, Ọba Michael Adedọtun Arẹmu Gbadebọ, Okukenu kẹrin.Iroyin to tẹ wa lọwọ jẹ ko ye wa pe igbimọ iṣakoso ẹlẹni mẹẹdogun ni ẹgbẹ naa gbe dide lati ṣabewo si Balogun ilu Owu, Oloye Ọbasanjọ ati Alake ilẹ Ẹgba, Ọba Gbadebọ.Oludamọran pataki fun Ààrẹ Buhari lori ọrọ oṣelu, Sẹnetọ Babafẹmi Ojudu, to lewaju igbimọ naa lakoko to n sọrọ ṣalaye pe awọn ololufẹ igbakeji aarẹ ni wọn n sọ pe ko jade lati du ipo aarẹ, to si l'awọn nilo atilẹyin awọn agbaagba lati ṣe adura fun un, ki ipo ọhun le ja mọ ọn lọwọ.Fun bi ọpọlọpọ iṣẹju l'awọn igbimọ naa fi wọle ipade ikọkọ pẹlu Oloye Ọbasanjọ, ti ko si sẹni to le sọ pato ohun ti baba naa ba wọn sọ, ṣugbọn ti igbagbọ wa wi pe amọran nla lo fun wọn.Lẹyin eyi ni wọn lọ si aafin Alake Ẹgba, nibi ti Ọba Gbadebọ ti gba wọn lalejo, to si gbadura wi pe gbogbo ohun ti wọn n beere fun ni Olodumare yoo ṣe fun wọn.Titi di asiko ti a ṣakojopo iroyin yii tan, Ọjọgbọn Yẹmi Ọṣinbajo ko tii fi erongba rẹ han sita gbangba wí pé òun fẹẹ jade du ipo aarẹ, ṣugbọn ti wọn ni abẹlẹ lo ti n ṣiṣẹ rẹ.


Lẹ́yìn ọdún méjìdínlọ́gbọ̀n, Orímọlúsì tuntun gb'ọ̀pá àṣẹ n'Íjẹ̀bú Igbó

Ṣe ni idunnu ṣubu lu ayọ awọn araalu Ijẹbu Igbo nipinlẹ Ogun, nigba ti Gomina Dapọ Abiọdun gbe ọpa aṣẹ fun Ọba Lawrence Jaiyeọba Adebajo gẹgẹ bi Orimọlusi tilu Ijẹbu Igbo tuntun.Oni tii ṣe Ọjọru, Wẹsidee, ọjọ kẹtalelogun, oṣu keji, ọdun 2022 ni Gomina Abiọdun gbe ọpa aṣẹ ati iwe aṣẹ gẹgẹ bi ọba tuntun le kabiyesi naa lọwọ.AWIKONKO ri i gbọ pe latigba ti Orimọlusi ana waja lọdun mejidinlọgbọn sẹyin, wọn ko yan ẹlomiran lati rọpo rẹ.Nigba to n sọrọ, Gomina Dapọ Abiọdun gba ọba tuntun lamọran lati lo ipo rẹ fi mu idagbasoke ati iṣọkan ba ilu naa, paapaa alaafia ilu.


Wahala Rọṣia ati Ukrain ko ba ma ṣẹlẹ kani wọn ko ṣe awuruju eto idibo US - Trump sọrọ

Aarẹ ilẹ Amẹrika ana, Donald Trump ti sọ pe kani ki i ṣe awuruju ti wọn ṣe lakoko idibo ilẹ Amẹrika lọdun 2020 ni, ikọlu to n waye laaarin ilẹ Ukraine ati Russia ko ba ma waye. Bakan naa lo tun bu ẹnu atẹ lu Aarẹ Joe Biden ati NATO lori wahala ati rogbodiyan to n ṣẹlẹ lorileede Ukraine lọwọlọwọ, to si ni bi wọn ṣe yi bio lati fi gbe Biden wọle ko bojumu. Nibi eto ọlọdọọdun kan ti wọn pe ni Conservative Political Action Conference, eyi to waye ni Orlando, Florida ni Trump ti sọrọ yii. O ni lara awon abuda ati ipenija ti Biden ni lo fa a ti wahala naa fi waye, to si gbe oriyin fun Aarẹ Vladimir Putin lori ọgbọn to n lo. Nibẹ lo ti jẹ ko di mimọ pe kani ki i ṣe pe wọn yi ibo ni, wahala yii ko nii ṣẹlẹ rara, nitori toun mọ ọna lati dẹkun rẹ.


AbdulRazaq yan igbimọ iṣakoso tuntun fun redio Kwara

Gomina AbdulRahman AbdulRazaq ti ipinlẹ Kwara ti yan igbimọ iṣakoso fun ileeṣẹ igbohunsafẹfẹ ti Redio Kwara, eyi ti alaga igbimọ ọhun jẹ ogbontarigi akọroyin, Ọgbẹni Kayọde Adeyipo.Adeyipo ni alakoso ẹka to n ri sọrọ iroyin ati bo ṣe n lọ nileeṣẹ redio naa tẹlẹ.Lara awọn ọmọ igbimọ naa ni Muhammad Buhari Jimọh; Hajia Aisha Muhammad; Ọmọwe (Arabinrin) Amina S. Ahmẹd; Ọnarebu Mary Ẹbun Oyelẹyẹ; Hajia Bọlajoko Jumọkẹ Bello; ati Onimọ-ẹrọ Dele Aje.


AbdulRazaq, Sanwo-Olu, Fayẹmi, Ọṣinbajo pade l'Abuja (Fọto)

L'Ọjọru, Wẹsidee, to kọja yii ni Gomina ipinlẹ Kwara AbdulRahman AbdulRazaq, atawọn gomina ẹgbẹ oṣelu All Progressives Congress meloo kan pade nile agbara to wa nilu Abuja, iyẹn Aso Rock. Igbakeji aarẹ, Ọjọgbọn Yẹmi Ọṣinbajo naa wa nibi ipade yii. Lara awọn to tun wa nibẹ ni, Gomina ipinlẹ Eko, Babajide Sanwo-Olu; ipinlẹ Ekiti, Kayọde Fayẹmi atawọn mi in. Fọto naa ree...


AbdulRazaq gbawọn aṣoju ile-ẹjọ ECOWAS lalejo nibi aṣalẹ ounjẹ ara ọtọ

Gomina ipinlẹ Kwara, AbdulRahman AbdulRazaq lalẹ ọjọ Ẹti, tii ṣe Furaidee ti gba awọn aṣoju ile-ẹjọ ECOWAS lalejo nibi apejẹ aṣalẹ ounjẹ ara-ọtọ to waye nilu Ilọrin, ipinlẹ naa.Nibẹ ni wọn ti gbe oriyin fun Gomina lori iṣẹ takuntakun ti wọn ṣe lati jẹ ki wọn yan ipinlẹ Kwara gẹgẹ bi ibi ti wọn yoo fi ile-ẹjọ naa kalẹ si. Ọjọ Aje, Mọnde la gbọ pe igbimọ ẹlẹni mẹẹdogun naa wọlu Ilọrin fun ipolongo ọlọsẹ kan gbako lati jẹ kawọn eeyan, paapaa awọn oṣiṣẹ mọ pataki ile-ẹjọ naa, ati ohun ti wọn yoo maa ṣe nibẹ.Nigba to n sọrọ, AbdulRazaq sọ pe "Ninu esi ti mo ti ri gba nipa ipolongo ti ẹ ti ṣe, gbogbo rẹ ni mo ri i pe o dara. Oriṣiriṣi iroyin lo ti wa lati ọdọ yin si ọdọ wa, ati lati ọdọ wa si ọdọ yin, ti a si ti mọ ọpọ ẹjọ ti yoo maa waye nile-ẹjọ yii." Lara awọn to tun wa nibi apejẹ naa ni Abẹnugọn ile igbimọ aṣofin ipinlẹ naa, Ọnọrebu Yakubu Salihu Danladi; Adajọ agba ipinlẹ naa, Onidajọ Durosinlọhun Kawu; Grand Kadi fidihẹ tile ẹjọ koẹmilọrun Shariah, Onidajọ Abdullateef Kamaldeen; Kọmiṣanna fọrọ eto idajọ, Onidajọ Salman Jawondo (SAN). Awọn miran ni: Oludamọran pataki lori ọrọ ofin, Murtala Sambo; Alaga ati akọwe ẹgbẹ oṣelu APC nipinlẹ naa, Ọmọọba Sunday Fagbemi ati Mustapha Isowo; alaga ẹgbẹ awọn agbẹjọro nipinlẹ naa, Abdulganiyu Bello; atawọn mi in. Igbakeji alaga ile-ẹjọ ECOWAS, Onidajọ Gberi-be Quattara la gbọ pe o lewaju igbimọ naa lọ.


Àwọn ṣọ́jà Ukraine n ṣe 'ó dàbò' sí àwọn mọ̀lẹ́bí wọn pẹ̀lú omijé lójú

Bi ikọlu ilẹ Russia si Ukraine ṣe n fi ojoojumọ peleke si i, awọn oṣiṣẹ ologun orileede Ukraine ti bẹrẹ si i ki awọn mọlẹbi wọn wi pe 'o dabọ'. Bi gbogbo wọn ṣe n lọ si oju ogun lo jẹ ki wọn ma a wo o pe o ṣee ṣe ki awọn ma le tun lanfaani lati foju kan wọn mọ, ti wọn si ti n lero wi pe o ṣee ṣe ki wọn gba oju ogun naa lọ sọrun aremabọ. Adura awọn eeyan kaakiri agbaye bayii ni pe ki Ọlọrun da si wahala naa, ko si dawọ ogun duro.


Ganduje binu tan: O ni ẹni tọwọ ba tẹ lori iwa ọdaran yoo gba idajọ iku loju ẹsẹ

Gomina Abdullahi Ganduje, tipinlẹ Kano ti ṣe ikilọ nla fun ẹnikẹni to ba lọwọ si igbebọn, iwa ipaniyan ati pipa maluu nipakupa, to si n ṣeleri wi pe idajọ iku ni yoo tọ si wọn bi ọwọ palaba wọn ba fi segi. Bakan naa lo tun jẹ ko di mimọ pe fifi ẹran jẹko kaakiri ilu ko ba ti igbalode mu mọ, eyi to ni o fa a ti wọn fi gbe eto RUGA kalẹ, eyi ti yoo fun awọn darandaran lanfaani lati wa ni ojukan, nibi ti wọn yoo ti maa fun maalu wọn lounjẹ, omi ati itọju to peye. Ọjọ Abamẹta, Saitde ana ni Ganduje sọrọ yii nibi ifilọlẹ abẹrẹ ajẹsara fawọn maluu nla ati kekeekee to waye ni Kadawa, ijọba ibilẹ Garun-Mallam. O ni ẹnikẹni tọwọ ba tẹ wi pe o lọwọ si iwa ipaniyan nipakupa, igbebọn, ati ṣiṣe maluu niṣekuṣe yoo gb idajọ iku, lai fi oju aanu wo iru ẹni bẹẹ. Bakan naa lo tun fidi ẹ mulẹ pe ẹni tọwọ ba tẹ wi pe o n fi ẹran jẹko kaakiri yoo lo eyi to ku nigbesi aye ẹ lọgba ẹwọn, nitori pe ẹwọn gbere ni yoo ku si.


Ọ̀ọ́dúnrún aráàlú wọ gàù lakoko gbálégbáta n'Ílọrin

Awọn araalu ti ko din ni ọọdunrun (300) lọwọ awọn agbofinro ti tẹ nipinlẹ Kwara lọjọ Abamẹta tii ṣe Satide to kọja yii, latari bi wọn ṣe tapa si ofin gbalegbata, iyẹn ofin imọtoto ipinlẹ naa.Iroyin to tẹ wa lọwọ bayii jẹ ko ye wa pe ijọba ipinlẹ naa ti paṣẹ pe ki wọn lọ foju gbogbo wọn ba ile-ẹjọ lai fi akoko ṣofo.Ninu atẹjade ti akọwe iroyin ileeṣẹ to n ri sọrọ eto ayika nipinlẹ Kwara, Arabinrin Ọkanlawọn Taiwo fi ranṣẹ si AWIKONKO lonii, ọjọ Aiku, Sannde, o fidi ẹ mulẹ kọmiṣanna f'ọrọ eto ayika, Ọnarebu Abọsẹde Ọlaitan Buraimọh gangan lo rọwọ to awọn eeyan naa kaakiri ilu Ilọrin ati agbegbe rẹ.
Ọkanlawọn tẹsiwaju pe Ọnarebu Buraimọh ti figba kan kilọ fawọn araalu lati yee fi ọwọ yọbọkẹ mu ọrọ eto imọtoto, paapaa eto gbalegbata oloṣooṣu, to si ni gbogbo awọn tọwọ palaba wọn ba segi ni yoo foju winna ofin.Ọnarebu Buraimọh nigba to n fi ẹdun ọkan rẹ han, o ni iyalẹnu lo jẹ wi pe lẹyin ọpọlọpọ ipolongo, igbaninimọran ti ijọba n ṣe kaakiri, paapaa lori redio ati tẹlifiṣan, awọn eeyan ṣi n tapa si ofin gbalegbata, eyi to lo ku diẹ kaato.


Orí kó Ọba alayé n'ílùú Èkìtì yọ lọ́wọ́ àwọn ajínigbé, wọ́n tún yìnbọn fún un

Awọn
 ajinigbe kan ti ẹnikẹni ko ti i mọ wọn ni wọn ti yinbọn fun Ọba
Abdul-Mumini Oriṣagbemi, Atah tiluu Ayede Ekiti, ipinlẹ Ekiti l'ọjọ
Aiku, Sannde to kọja yii.Iroyin
 to tẹ akọroyin AWIKONKO lọwọ fi ye wa pe akoko ti Kabiyesi ọhun n
pada si aafin rẹ la gbọ pe awọn ajinigbe naa dena de e, ti wọn si da
ibọn bo mọto rẹ.Oju ọna Isan Ekiti si Ayede Ekiti lawọn agbebọn naa ti wọn to mẹwaa ti dena de wọn, pẹlu erongba lati ji Kabiyesi gbe.Ẹwẹ,
 lara awọn to fi iṣẹlẹ yii to wa leti sọ pe pẹlu agidi ni awakọ kabiyesi
 fi yọ bọrọ mọ wọn lọwọ, iyẹn ni nnkan bi agogo mẹjọ aabọ alẹ ti iṣẹlẹ
ọhun waye.Nibi ti awakọ
naa ti n gbiyanju lati doola ẹmi oun pẹlu ti kabiyesi ni wọn sọ ibọn
tawọn ajinigbe naa yin ba mọto wọn ti ba kabiyesi lẹsẹ.AWIKONKO gbọ pe ki i ṣe akọkọ ree ti iru iṣẹlẹ yii yoo maa waye loju ọna
kan ṣoṣo yii, ti wọn si lagbegbe naa ti di itẹdo fun awọn ajinigbe.Ọgbẹni
 Sunday Abutu to jẹ alukoro ileeṣẹ ọlọpaa ipinlẹ Ekiti nigba to n fi idi
 iṣẹlẹ ọhun mulẹ ṣalaye pe ilu Ijero ni ọba alaye naa ti n bọ, ko to di
pe awọn ajinigbe naa sare jade ninu igbo, ti wọn si ṣina ibọn bolẹ fun
wọn.Abutu sọ pe Kabiyesi
 ti wa ni ọsibitu, nibi to ti n gba itọju lọwọ, to si tun jẹ ko di mimọ
pe iwadii ti bẹrẹ lẹkunrẹrẹ lati mọ awọn to wa nidi iwa buruku naa.


Àwọn àlejò pàtàkì fẹ́ẹ́ wọ̀lú Abẹ́òkúta nítorí ayẹyẹ ọjọ́ ìbí Àjíkí Olú, gbajúmọ̀ pùròmótà

Gbogbo eto lo ti fẹẹ pari bayii fun ti ayẹyẹ ọjọ ibi gbajugbaja puromota nni, Oloye Arẹmu Bamgboye, ẹni ti ọpọ awọn eeyan mọ si Ajiki Olu, eyi to fẹẹ waye niluu Abẹokuta, ipinlẹ Ogun.Ọjọ karun-un, ọjọ Abamẹta tii ṣe Satide, oṣu kẹta, ọdun 2022 ti a wa yii la gbọ pe ayẹyẹ ọjọ ibi naa fẹẹ waye ninu gbọngan ayẹyẹ aṣa to wa ninu ọgba Olumọ, agbegbe Ikija, Abẹokuta.Awọn ọtọkulu, eeyan jankan-jankan kaakiri orileede Naijiria ati lagbaye la gbọ pe wọn ti n mura silẹ lati wọ ilu Abẹokuta nitori ayẹyẹ ọjọ ibi naa.Odu ni Oloye Ajiki Olu, ki i ṣaimọ f'oloko, paapaa lagboole amuludun ti tiata, ati olorin, to si ti gbe oriṣiriṣi orin ati fiimu agbelewo jade kaakiri. Ayẹyẹ ọjọ ibi ti ọdun yii la gbọ pe o fẹẹ waye lara ọtọ, pẹlu bi wọn ti ṣe la ilana ati eto ọlọkan-o-jọkan kalẹ, eyi ti yoo jẹ ki ọjọ naa larinrin kọja afẹnuroyin.


Akangbe di amugbalẹgbẹẹ pataki fun gomina ipinlẹ Kwara lori ọrọ ẹsin Kristẹẹni

Gomina AbdulRahman AbdulRazaq t'ipinlẹ Kwara ti bu ọwọ lu Pasitọ Timothy Oluwagbemiga Akangbe gẹgẹ bi amugbalẹgbẹẹ pataki rẹ lori ọrọ to ni i ṣe pẹlu ẹsin Kristẹẹni Akangbe, gẹgẹ bi iroyin to tẹ wa lọwọ ṣe sọ, oun lo rọpo Pasitọ S. O. Adedayọ, ẹni jade laye laipẹ yii. Ọkan pataki lara awọn ọmọ ẹgbẹ onigbagbọ, iyẹn Christian Association of Nigeria, CAN ni Akangbe jẹ, to si ni iwe ẹri  nipa ọrọ ẹsin Kristẹẹni ni fasiti ilu Ibadan.


Ẹ̀tànjẹ lásán ni bílíọ̀nù mẹ́fà náírà t'íjọba Sàràkí ati Abdulfatah lawọn fi ṣe àtúnṣe omi - Gentlemen's Club pariwo síta

Ẹgbẹ kan ti wọn pe ara wọn ni Kwara Gentlemen’s Club ti bu ẹnu atẹ lu ijọba Sẹnetọ Bukọla Saraki ati Abdulfatah Ahmẹd lakooko ti wọn wa ni iṣakoso gomina ipinlẹ Kwara lori ọrọ omi.Wọn ni lakooko ijọba awọn mejeeji yii, owo ti ko din ni biliọnu mẹfa naira ni wọn lawọn fi ṣe atunṣe omi ero igbalode, eyi ti wọn sọ pe ko si otitọ kankan níbẹ.Siwaju si i ni wọn jẹ ko di mimọ pe pẹlu gbogbo owo ti wọn lawọn ti na yii, ko si omi ẹrọ igbalode kankan to yọ kaakiri ile to wa nilu Ilọrin.Bẹ o ba gbagbe, laipẹ yii ni iroyin naa jade sita wi pe ijọba Saraki ati Abdulfatah na owo ti ko din ni biliọnu mẹfa naira lati gi ṣe omi ẹrọ igbalode fawọn araalu Ilọrin, nipa ṣiṣe atunṣe gbogbo awọn ọpa omi to ti bajẹ.Ẹgbẹ naa wa n rawọ ẹbẹ wi pe ki ijọba Gomina AbdulRahman AbdulRazaq tọpinpin ohun ti wọn fi owo naa ṣe, nitori ti awọn ko ni igbagbọ wi pe ohun ti wọn lawọn fi ṣe ni wọn fi ṣe.


Adajọ ni ki wọn fi ololufẹ meji ti wọn ka ẹya ara eeyan mọ lọwọ l’Abẹokuta pamọ s’ọgba ẹwọn

Adajọ ile-ẹjọ giga t’ipinlẹ Ogun to wa lagbegbe Iṣabọ niluu Abẹokuta ti paṣẹ pe ki wọn fi ọkọ at’iyawo kan ti wọn ka ẹya ara eeyan mọ lọwọ lagbegbe Lẹmẹ niluu Abẹokuta, ipinlẹ Ogun pamọ si ọgba ẹwọn to wa ni Ọba, ijọba ibilẹ Ọbafẹmi Owode. Ọjọbọ ti i ṣe Tọside, to kọja yii ni Onidajọ I. O. Abudu paṣẹ naa wi pe ki Kẹhinde Ọladimeji, ẹni ọdun mẹtalelogoji ati Adejumọkẹ Raji, ẹni ọdun marundinlọgbọn lọ maa gbadun ara wọn, titi igbẹjọ miran yoo fi waye.Bẹ o ba gbagbe, ọjọ kejila, oṣu keji, ọdun yii ni aṣiri Kẹhinde ati Adejumọkẹ tu sita pẹlu ẹya ara oku ni ojule kejilelaadọrin, opopona MKO Abiọla, Lẹmẹ.Ṣaaju asiko yii la gbọ pe awọ ara agbegbe Lẹmẹ yii ṣakiyesi ageku oku kan leti odo, ti wọn ko si mọ bo ṣe debẹ, eyi lo jẹ ki wọn ranṣẹ sawọn ọlọpaa agbegbe Kemta, Idi Aba, ti wọn si bẹrẹ iwadii lori ẹ.Lẹyin ọsẹ meji la gbọ pe aṣiri awọn ọkọ at’iyawo yii tu pẹlu ẹya ara oku ti wọn gbe pamọ sinu ike omi nla ninu yara wọn. Lẹyin o rẹyin la gbọ pe Ifẹoluwa Adeh, ọmọ ọdun mejilelogun ni wọn tan lati pa danu.ALARIYA OODUA gbọ pe adajọ ile-ẹjọ naa, Onidajọ I. O Abudu kọ lati gba ẹbẹ awọn t’ọkọ-t’iyawo naa nipa fifi oju aanu wo awọn, to si ni ki wọn lọ maa gbatẹgun lọgba ẹwọn.Ṣaaju asiko yii ni agbẹjọro fawọn ọlọpaa, Oluwatosin Jacson ṣalaye fun ile-ẹjọ pe ọjọ kejila, oṣu keji, ọdun yii lawọn mejeeji ṣe ẹṣẹ naa. O ni ṣe ni awọn mejeeji pawọpọ lati tan Ifẹoluwa Adeh, ẹni to jẹ ọrẹ timọtimọ si Adejumọkẹ wa sile wọn.O nigba ti wọn tan Ifẹoluwa de ile wọn, wọn dana fun, wọn si fi oogun orun sinu ounjẹ naa, lẹyin eyi ni wọn dumbu ẹ, ti wọn si ta ori rẹ ni ẹgbẹrun lọna aadọrin naira fun babalawo kan niluu Ibadan.Ẹsun ti wọn ka si awọn mejeeji yii lẹsẹ la gbọ pe o tako iwe ofin ọdaran t’ipinlẹ Ogun, t’ọdun 2006, aba;a 324 ati 319(1).Onidajọ Abudu wa sun igbẹjọ miran si ọjọ kọkandinlọgbọn, oṣu kẹrin, ọdun ti a wa yii.


Ẹgbẹ àwọn onímọ́tò àti kẹ̀kẹ márúwá ṣèlérí ìdìbò ẹlẹ́ẹ̀kejì fún AbdulRazaq

Ẹgbẹ awọn onimọto NURTW ati awọn to n wa kẹkẹ Maruwa, TOAN nipinlẹ Kwara ti sọ pe ko si ẹni meji tawọn yoo fun ni ibo wọn si ipo gomina lọdun 2023 to yatọ si AbdulRahman AbdulRazaq.Wọn ni awọn ipa rere idagbasoke to n ko latigba to ti wa ni iṣakoso lo n jọ awọn loju, ati pe bo ṣe gba alaafia, iṣọkan ati ifẹ laaye nipinlẹ naa jẹ eyi to n mu ori wu.Nigba ti wọn n sọrọ, awọn aṣoju ẹgbẹ mejeeji yii, Sulyman Mustapha, Afolabi Sulyman ati Ọmọtọṣhọ Abduquadir, ṣapejuwe AbdulRazaq gẹgẹ bi gomina ọrẹ araalu, nitori to n tẹti gbọ ọrọ awọn eeyan lati mu inu wọn dun.Wọn ni ọpọ igba ni mọto ati kẹkẹ Maruwa wọn n bajẹ, eyi to mu ki wọn maa na owo ribiribi lee lori fun atunṣe, ṣugbọn latigba ti AbdulRazaq ti bẹrẹ iṣẹ atunṣe opopona kaakiri lawọn ko ti ri mọto ati kẹkẹ Maruwa wọn gẹgẹ bi agbana mọ.Nibẹ ni wọn ti wa jẹ ko di mimọ pe pẹlu gbogbo ipa rere idagbasoke ti AbdulRazaq n ko yii, paapaa lori atunṣe opopona Gaa-Akanbi-Agbabiakan, o ti di dandan lati tun dibo fun lẹẹkeji, ko le tubọ pari awọn iṣẹ to dawọ le.


AbdulRazaq kọminú lórí ikú Khalifah Yusuf Al-Agbaji

Gomina AbdulRahman AbdulRazaq ti ipinlẹ Kwara ti ṣapejuwe iku Grand Khalifah Sheikh Abdullahi Yusuf (Al-Argbaji) gẹgẹ bi adanu nla fun asiko yii.Bakan baa lo ba gbogbo ọmọ ẹgbẹ Zumuratul-Mumeen kaakiri agbaye kẹdun iku agba olori ẹsin naa, ẹni to jade laye laipẹ yii.O tẹsiwaju pe ohun to dun oun lọkan gidigidi ni bi aṣaaju ninu ẹsin, ti awọn eeyan n lo awokọṣe rẹ fi dagba, paapaa niluu Ilọrin ti jade laye.O wa gbadura ki Ọlọrun tẹ baba naa si afẹfẹ rere.


Ile ẹjọ Uyo sọ olufisun sẹwọn fun siṣi ajọ EFCC lọna

Onidajọ Agatha A. Okeke tile ẹjọ giga apapọ to wa ni Uyo, l'Ọjọbọ, ọjọ kẹta oṣu keta, ọdun 2022 ti sọ Idongesit Samuel Eyibio sẹwọn ọdun meji lai si sisan owo itanran.Eyibio ni ajọ EFCC gbe lọ si ile ẹjọ lọjọ kẹfa, oṣu keji, ọdun 2022 fun ṣiṣi awọn oṣiṣẹ ajọ naa lọna, ati fifi awọn ọrọ to ṣe pataki kan pamọ ninu iwe ifisun rẹ, eyi ti ile ẹjọ kan ti ṣe idajọ rẹ.


Agbẹ bi Jẹbba, telọ, awọn mẹrin miran dero ẹwọn lori ẹsun gbajuẹ n'Ilọrin

Onidajọ Muhammed Sani tile ẹjọ giga apapọ to wa ni Ilọrin, ipinlẹ Kwara l'Ọjọbọ ọjọ kẹrin oṣu kẹta, ọdun 2022 sọ awọn mẹfa kan sẹwọn fun ijẹbi ẹsun gbajuẹ ori ẹrọ ayelujara, eyi ti ajọ EFCC ẹka Ilọrin fi kan wọn. Awọn eeyan naa ni: Abdulrahaman Ridwan eyi to pe ara rẹ ni agbẹ lati Jebba lagbegbe ijọba ibilẹ Moro ni ipinlẹ Kwara; Yinus Lateef Shọla, telọ lati Omupo, nijọba ibilẹ Ifẹlodun, ipinlẹ Kwara ati Jimọh Ahmẹd Adeọla lati Ọwọ, nijọba ibilẹ Ọwọ ipinlẹ Ondo. Awọn to ku ni, Yinus Muiz Iyanda, Ridwan Ọladimeji lati ijọba ibilẹ Iwọ-Oorun Ilọrin ati ẹnikan ti wọn pe ni Gideon Thomas.Ẹsun ọtọọtọ ni ajọ EFCC fi kan ọkọọkan wọn, eyi ti wọn si gba pe awọn jẹbi rẹ.


Ọwọ ọlọpaa ti tẹ awakọ BRT to gbe Oluwabamiṣe lọsẹ to kọja

Ileeṣẹ ọlọpaa ipinlẹ Eko ti fidi rẹ mulẹ wi pe ọwọ awọn ti tẹ awakọ bọọsi ijọba ipinlẹ Eko, eyi ti awọn eeyan tun n pe ni BRT, ẹni ti wọn lo gbe ọdọmọbinrin, ọmọ ọdun mọkanlelogun, Oluwabamiṣe Ayanwọle to dawati. Adekunle Ajiṣebutu to jẹ agbẹnusọ fawọn ọlọpaa ipinlẹ Eko lo fidi iroyin yii mulẹ lonii, ọjọ Aje, Mọnde, to si ni awakọ naa ti wa lahamọ awọn. Ọjọ kẹrindinlogbọn, oṣu keji, ọdun yii ni Oluwabamiṣe wọ bọọsi BRT, to si jẹ wọn ko mọ bo ṣe rin in latigba naa. Oku Oluwabamiṣe la gbọ pe wọn pada ri lori afara Carter to wa ni Ogogoro, iyẹn lagbegbe Lagos Island, ipinlẹ naa. Ọkan lara awọn amugbalẹgbẹẹ agba fun gomina ipinlẹ Eko, Babajide Sanwo Olu, Ọgbẹni Jubril Gawat sọ pe oni, ọjọ Aje lọwọ tẹ awakọ naa. Bẹ o ba gbagbe, ileeṣẹ ọlọpaa lọsẹ to kọja rawọ ẹbẹ sawọn araalu lati ta wọn lolobo, iyẹn nibikibi ti wọn ba ti kofiri awakọ naa.


Ile-ẹjọ kọ lati gba beeli Adedoyin, nitori iku akẹkọọ fasiti Ọbafẹmi Awolọwọ

Ile-ẹjọ giga t'ipinlẹ Ọṣun ti kọ lati gba beeli Rahman Adedoyin, alaṣẹ ati oludasilẹ otẹẹli Hilton, nibi ti akẹkọọ Ọbafẹmi Awolọwọ nni, Timothy Adegoke ku si loṣu kọkanla, ọdun to kọja. AWIKONKO gbọ pe ninu idajọ Onidajọ Adepele Ojo to gbọ ẹjọ naa lonii, ọjọ Aje, lo ti sọ pe ko tii si anfaani lati gba beeli rẹ, nitori pe ẹsun ti wọn fi kan an kii ṣe eyi ti wọn le fi ọwọ yẹpẹrẹ mu. Bẹ o ba gbagbe, ṣaaju akoko yii ni agbẹjọro Adedoyin ti rawọ ẹbẹ si ile-ẹjọ naa nipa lẹta, wi pe ki wọn fi aaye silẹ fun ọkunrin naa lati lọ tọju ara rẹ ti ko ya.


Ijọba Kwara bu ọwọ lu owo kikọ ẹka fasiti KWASU niluu Osi ati Ilesha-Baruba

Ijọba ipinlẹ Kwara labẹ Gomina AbdulRahman AbdulRazaq ti bu ọwọ lu kikọ ẹka fasiti t'ipinlẹ naa, iyẹn Kwara State University, KWASU s'ijọba ibile Osi ati Ilesha-Baruba. AWIKONKO gbọ pe ijọba ibilẹ Ekiti, ipinlẹ Kwara ni Osi wa, bakan naa ni Ilesha-Baruba wa n'ijọba ibilẹ Barutẹn, iyẹn nibi ti wọn fẹẹ kọ ẹka fasiti ọhun ti wọn pe ni Satellite Campus si. Kọmiṣanna to n ri sọrọ ile ẹkọ giga nipinlẹ naa, Senior Ibrahim Sulyman Esq, nigba to n sọrọ fidi rẹ mulẹ wi pe awọn agbaṣẹṣe ti bẹrẹ iṣẹ lakọtun lawọn agbegbe yii.Sulyman, lakooko to n ṣabẹwo sawọn ibi ti iṣẹ ti n lọ lọwọ lọjọ Ẹti, Furaidee ṣalaye wi pe niwọn igba ti Gomina ti gbe owo silẹ, ko tun si nnkan to n da wọn duro mọ, to si ni ko ni pẹ ti iṣẹ yoo fi pari lawọn ẹka fasiti wọnyii.


Wọn ti tu Ìgbòho sílẹ̀ oooooooo

Iroyin yajoyajo to tẹ wa lọwọ laipẹ yii sọ pe wọn ti tu Oloye Sunday Adeyẹmọ, ti ọpọ awọn eeyan mọ si Sunday Igboho silẹ lọgba ẹwọn orileede Bẹnin.Ọjọgbọn Banji Akintoye la gbọ pe wọn fi Igboho silẹ fun lonii, ọjọ Aje, Mọnde.Gẹgẹ Ọgbẹni Maxwell Adelẹyẹ to jẹ akọwe ẹgbẹ Ilana Ọmọ Oodua ṣe sọ, o ni bi wọn ṣe fi Igboho silẹ je aṣeyọri fun wọn.Ẹkunrẹrẹ iroyin naa n bọ laipẹ.


Kọ́milẹ́kọ̀ọ́: Èyí ni orúkọ àwọn ẹranko àgbáyé ni èdè òyìnbó àti Yorùbá

Ọpọ awọn eeyan ni wọn mọ orukọ ẹyẹ ati ẹranko lede Oyinbo, ṣugbọn ti wọn ko mọ itumọ wọn lede Yoruba to jẹ abinibi wọn.Bakan naa lawọn eeyan tun mọ orukọ ẹranko ati ẹyẹ lede Yoruba, ṣugbọn ti wọn ko mọ orukọ ti wọn n pe wọn lede Oyinbo.Eyi lo jẹ ka mu diẹ fun un yin lati mọ orukọ awọn ẹranko ati ẹyẹ lede Oyinbo ati Yoruba. Awọn naa niwọnyi:Aaka = HedgehogÀgbọ̀nrín = DeerAgẹmọ, ògà = ChameleonÀgódóńgbò = ColtÀgùnfọn = Giraffe 🦒Àkekè = Scorpion 🦂Àkókó = Wood peckerAkò = Grey HeronÀparò = BushfowlÀwòdì, Àṣá = KiteẸfọ̀n = Buffalo 🐃Ẹ̀ga = WeaverErè, Òjòlá = PythonErin = Elephant 🐘Erinmi = Hippopotamus 🦛Ẹtà = civet cat 🐈Ẹtù, Awó = Guinea fowlEtu, Èsúró = DuikerEwúrẹ́ = Goat 🐐Ràkúnmí = camel 🐪Ìbákà = Canary birdÌgalà = BushbuckÌjàpá, Ahun, Alábahun = Tortoise 🐢Ìnọ̀kí = Baboon or MandrillÌràwò = Beetle 🪲Kọ̀lọ̀kọ̀lọ̀ = Fox 🦊Kìnìún = Lion 🦁Lámilámi = DragonflyỌ̀fàfà = Tree hyraxỌ̀bọ = Monkey 🐒Ológbò = Cat 😸Ọmọ-ńlé = Gecko Lizard/Wall GeckoÒtòlò = WaterbuckÒwìwí = Owl 🦉Ọ̀yà = Cane Rat/GrasscutterPẹ́pẹ́yẹ = Duck 🦆Yànmùyánmú, ẹ̀fọn = Mosquito 🦟Eranko bí ìmàdò/Àgbánréré = Rhinoceros 🦏Ẹkùn/Ògìdán = Tiger 🐅Àmọ̀tẹ́kùn = Leopard 🐆Erinmi/Erinmilókun = Hippopotamus 🦛
Ìmàdò = Wild boar 🐗Ìkokò = Hyena/HyaenaKẹ́tẹ́kẹ́tẹ́ = Donkey 🐴Kẹ́tẹ́kẹ́tẹ́ abìlà = Zebra 🦓Ìjímèrè = Brown Monkey 🐵Egbin/Ẹtu/Olube/Èsúró = AntelopeỌ̀wàwà = Cheetah 🐆Ọṣà = ChimpanzeeỌká = Gabon ViperSèbé = Cobra 🐍Awọ́nríwọ́n = Alligator 🐊Àléégbà = Monitor Lizard 🦎Igún, Gúnnugún, Gúrugú = VultureOlógìrì = Palm birdÀrígiṣẹ́gi = Wood-CarrierỌ̀kín = Peacock 🦚Ọ̀kẹ́rẹ́ = Squirrel 🐿Òkété = Pouch Rat 🐁Èdú = Wild GoatÀkúrákudà = Shark 🦈Ekòló = Earthworm 🪱Ẹyẹ-Orin = SongbirdÀparò = PartridgeÌbákàsìẹ́ = AssẸyẹ-Ofu = PelicanỌsìn = Water BirdYanja-yanja = Sea BirdÀdàbà = DoveParamọ́lẹ̀ = ViperPẹju-pẹju = SeagullsSọmídọlọ́tí/Olóyọ́ = Yellow-haired MonkeyẸyẹ-Iwo = RavenÌṣáwùrú = Fresh-water SnailÌgbín/Aginniṣọ = Snail 🐌Ẹdun = Ape 🦧Aláǹgba = Lizard 🦎Alakasa = LobsterErè = African rock pythonẸlẹ́dẹ̀-Igbó = Boar 🐗Elégbèdè = ChimpanzeeOjòlá = African rock PythonKọ̀ǹkọ́ = frogỌ̀pọ̀lọ́ = Toad 🐸Eégbọn = Tick/flee Akàn = Crab 🦀Oriri = Wild pigeon 🐦Òòrẹ̀, Èèrẹ̀, Òjìgbọ̀n = PorcupineTanpẹ́pẹ́ = Blank-antsỌ̀kùnrùn = MillipedeAjá-Ọdẹ = HoundLékeléke = Cattle-egretỌgòǹgò = OstrichIkán, Ìkamùdù = White ant/TermiteIdi = Eagle 🦅Oyin = Bee 🐝Eṣinṣin/Eṣin = HouseflyKòkòrò-Ojúọtí = GnatsẸ̀lírí = Mouse 🐀Abóníléjọpọ́n = Red-antsIná-Orí = Lice
Ìdun = BedbugsAlápàńdẹ̀dẹ̀ = SwallowIrù, Eṣinṣin-ńlá = GadflyAkátá/Ajáko = JackalỌ̀ọ̀nì = Crocodile 🐊Eja-odò = Fresh water fish 🐠Àfèrègbèjò/ Àfè-ìmọ̀jò = A species of rat


Ìdí pàtàkì tí wọ́n ṣe fi Sunday Ìgbòho sílẹ̀ gan-an rèé

Kii ṣe iroyin tuntun mọ Oloye Adeyemo Sunday Igboho ti gba ìtúsílẹ̀ kuro lọgba ẹwọn ní orile-ede Benin.Wọn tu Igboho silẹ lọjọ Aje, Mọnde oni nilu Cotonou.Awọn alaṣẹ orilẹede Benin fa Igboho le olori ẹgbẹ Ilana Ọmọ Oodua, Ọjọgbọn Banji Akinloye ati Ọjọgbọn Wale Adeniran lọwọ.Nigba to n ba awọn akọroyin sọrọ, agbẹjọro agba Yomi Aliyu to jẹ agbẹjọro fun Oloye Sunday Adeyẹmọ, o sọrọ lori idi ti won ṣe tu Igboho Òòṣà silẹ bayii.Aliyu ni pe wọn ti fa Sunday Igboho le awọn Dọkita  lọ́wọ́ ni ni Benin lati gba itọju to peye.O ni pe Igboho Ooṣa ni wọ́n fa le Ọjọgbọn Banji Akintoye to jẹ alaga ẹgbẹ Ilana Ọmọ Oodua lọwọ.Wọ́n ni pe Sunday Igboho ko gbọ́dọ́ kuro ni orileede Benin bayii.Wọ́n ni Ooṣa ni oore ọ̀fẹ́ lati lọ́ ṣe itoju ara re nibi ti ọ̀rọ̀ de duro yii.


Mi o mọ nnkankan nipa iku Oluwabamiṣe - Awakọ sọrọ

Ọgbẹni Nice Andrew Omininikoron, ẹni ọdun mẹtadinlogoji to wa bọọsi BRT ti Oluwabamiṣe Ayanwọle to doloogbe laipẹ yii wọ ti ṣalaye wi pe oun ko mọ nnkankan nipa iku ẹ, ati pe awọn adigunjale ni wọn da oun lọna. Nice sọ pe ṣe lawọn adigunjale naa wọ Oluwabamiṣe bọ silẹ ninu bọọsi oun, eyi toun fi ri anfaani lati na papa bora. Alaye rẹ ree lẹkunrẹrẹ


Wọn ju Amechi sẹwọn ọdun kan ati ọjọ kan l'Amẹrika lori ẹsun gbajuẹ

Ọmọ orileede Naijiria kan to fi ilẹ Amẹrika ṣe ibugbe, Augustine Amechi, ọmọ ọdun mẹrinlelogun lo ti ri ẹwọn ọdun kan ati ọjọ he nitori ẹsun jibiti ti wọn fi kan an. Owo to din diẹ ni igba miliọnu naira, N165m, iyẹn ẹgbẹrun lọna irinwo dọla din diẹ, $398,601.92 la gbọ pe Amechi jigbe salọ, ṣugbọn ti ọwọ pada tẹ ẹ. AWIKONKO gbọ pe Onidajọ ile-ẹjọ United States District Judge, Robert C. Chambers lo paṣẹ pe ki Amechi lọ fi ẹwọn naa gbara, pẹlu iṣẹ aṣekara. Lara awọon to ṣe iwadii finnifinni lori ẹsun ti wọn fi kan Amechi yii ni US Secret Service, Postal Inspection Service, atawọn ileeṣẹ miran. Agbegbe kan ti wọn pe ni Huntington, West Virginia, USA ni Amechi n gbe, to si tun n lọ fasiti Marshall, gẹgẹ bi iwe ile-ẹjọ ṣe fi han. Inu oṣu kọkanla, ọdun to kọja ni Amechi gba wi pe oun jbẹbi ẹsun ti wọn fi kan oun.


O pari o! Ẹgbẹrun awọn ọmọ ẹgbẹ oṣelu PDP ya lọ APC ni Kwara

Orin igba ọtun lawọn ọmọ ẹgbẹ oṣelu Peoples Democratic Party, PDP nipinlẹ Kwara n kọ nigba ti ẹgbẹẹgbẹrun wọn fẹgbẹ silẹ, ti wọn si ya lọ sinu ẹgbẹ oṣelu All Progressives Congress, APC lati darapọ mọ wọn nibẹ.Ẹgbẹẹgbẹrun awọn eeyan naa lati agbegbe Lakanla to wa nijọba ibilẹ Ifẹlodun, ipinlẹ Kwara la gbọ pe wọn lawọn ko le tẹsiwaju lati maa ṣe ẹgbẹ alatako mọ, bi ko ṣe pe kawọn kọju sibi ti aye kọju si. Nigba to n lewaju awọn eeyan naa, Alagba Joseph Adediran, ẹni to jẹ akọwe ipolongo lẹgbẹ oṣelu PDP sọ pe awọn iwa ati idari Gomina AbdulRazaq lo wu awọn lori, tawọn fi wo o pe ẹni to ṣee tẹle ni.Alagba Adediran sọ pe bo tilẹ jẹ pe ọmọ ẹgbẹ oṣelu PDP tọkantọkan lawọn jẹ, ṣugbọn to jẹ pe awọn idagbasoke to yẹ ki wọn maa jẹ anfaani rẹ lagbegbe wọn ni wọn ko ri, ti awọn ko si tun ri ẹtọ awọn gba gẹgẹ bi ọmọ ẹgbẹ. Siwaju sii lo jẹ ko di mimọ pe awọn akanṣe iṣẹ ti Gomina n ṣe lai fi ti ẹlẹyamẹya ṣe lo jẹ kawọno naa ronu lati darapọ mọ ọn, ki wọn le tubọ jọ gbe ipinlẹ naa larugẹ de ibi to yẹ ko de. Bakan naa lo dupẹ lọwọ aṣoju-ṣofin to n ṣoju ẹkun Oke-Ode, Ọnarebu Owolabi, to si sọ pe ọna to ba tọ lawọn naa yoo tọ.Nigba toun naa n gba ẹnu gbogbo awọn obinrin to ṣẹṣẹ darapọ mọ ẹgbẹ yii sọrọ, Alaaja Iyabọ Aliyu sọ pe o ti pẹ tawọn ko i ri anfaani kankan jẹ lẹgbẹ APC, to si lawọn ti ṣetan bayii lati fi gbogbo ọkan wọn tẹlẹ APC fun ilọsiwaju ati idagbasoke ti 'Gomina Mẹkunnu' n ṣe.


Mi o ni dawọ duro lati maa ṣe igbelarugẹ ẹka ere idaraya - AbdulRazaq

Gomina AbdulRahman AbdulRazaq tun ti fidi ileri rẹ mulẹ fun gbogbo awọn ọdọ lẹka ere idaraya wi pe oun ko nii dawọ duro lati maa ṣe iranwọ to ba yẹ nipa gbigbe ere idaraya larugẹ, ko si di ohun tawọn eeyan, paapaa awọn ọdọ lawujọ n ri gẹgẹ bi iṣẹ oojọ. AbdulRazaq lo fidi ọrọ yii mulẹ l'Ọjọbọ, Tọside, ọsẹ to kọja yii lakoko ti wọn n fi ẹgbẹ awọn ololufẹ ere idaraya, iyẹn Supporters Club fun ikọ Super Eagles lelẹ. Nibẹ lo tun ti ṣe ileri wi pe g gbogbo igbesẹ loun yoo gbe lati rii daju pe papa iṣere ipinlẹ naa, ati awọn ohun elo gbogbo to wa nibẹ ba ti agbaye lọna igbalode mu, fun irọrun awọn ọdọ. Siwaju sii, iyẹn nibi to ti n gbalejo ẹgbẹ awọn alatilẹyin ere idaraya ti a mọ si Supporters Club fun ikọ Super Eagles yii, eyi ti Ọmọọba Vincent Okumagba jẹ Aarẹ wọn lapapọ nilegbe gomina to wa nilu Ilọrin, ipinlẹ naa, AbdulRazaq sọ pe lara awọn nnkan to jẹ ijọba oun logun ni lati rii pe awọn ọdọ n ṣe ohun kan ti yoo mu inu wọn dun. "A n sa gbogbo ipa wa lati rii pe idagbasoke wa fun ẹka ere idaraya nipinlẹ yii. A maa ṣe awọn atunṣe rere si papa iṣere tilu Ilọrin ati tilu Ọffa, ki wọn le maa fẹgbẹkẹgbẹ pẹlu eyi to ku lagbaye, ti wọn yoo si di lilo fun idije agbaye to ba fẹẹ waye.


Siwaju sii, iyẹn nibi to ti n gbalejo ẹgbẹ awọn alatilẹyin ere idaraya ti a mọ si Supporters Club fun ikọ Super Eagles yii, eyi ti Ọmọọba Vincent Okumagba jẹ Aarẹ wọn lapapọ nilegbe gomina to wa nilu Ilọrin, ipinlẹ naa, AbdulRazaq sọ pe lara awọn nnkan to jẹ ijọba oun logun ni lati rii pe awọn ọdọ n ṣe ohun kan ti yoo mu inu wọn dun. "A n sa gbogbo ipa wa lati rii pe idagbasoke wa fun ẹka ere idaraya nipinlẹ yii. A maa ṣe awọn atunṣe rere si papa iṣere tilu Ilọrin ati tilu Ọffa, ki wọn le maa fẹgbẹkẹgbẹ pẹlu eyi to ku lagbaye, ti wọn yoo si di lilo fun idije agbaye to ba fẹẹ waye. "A ṣi ma maa tẹsiwaju lati maa ṣe iranlọwọ kikun to ba yẹ fun ẹgbẹ agbabọọlu Kwara United FC, ti a si tun n foju sọna fun ọjọ ti a maa gba ikọ Super Eagles funra wọn lalejo."


"A ṣi ma maa tẹsiwaju lati maa ṣe iranlọwọ kikun to ba yẹ fun ẹgbẹ agbabọọlu Kwara United FC, ti a si tun n foju sọna fun ọjọ ti a maa gba ikọ Super Eagles funra wọn lalejo."


Ẹ gba mi o, wọn ti n f'iku wa mi kaakiri o - Ọba alaye kan l'Ogun pariwo sita

Awujakọ tilu Ijakọ Orile nijọba ibilẹ Yewa, ipinlẹ Ogun, Ọba Matthew Alabi Ewedairo, ti rawọ ẹbẹ s'ijoba orileede Naijiria, paapaa ijọba ipinlẹ naa lati gba oun lọwọ awọn kan to sọ pe wọn n fi iku wa oun kaakiri lasiko yii, to si ni ẹmi oun ati awọn araale oun wa ninu ewu nla. Ọba Alabi Ewedairo lo pariwo yii sita laipẹ yii niluu Abẹokuta, lakoko to n bawọn akọroyin sọrọ, to si ni gbogbo ọna lawọn kan to pe ni ajagungbale n wa lati ri i pe oun jade laye. Kabiyesi, naa nigba to n sọrọ sọ pe lati ọdun 2012 ni wahala naa ti bẹrẹ, ko to di pe oun gba ade, ṣugbọn to ni wọn ko dẹyin lẹyin oun titi di asiko yii. O ni Ọba Awujako ana lo foun jẹ Baalẹ gẹgẹ bi ẹni ti ipo naa tọ si, ṣugbọn to ni ko tẹ awọn kan lọrun, ti wọn fi dide ogun. Siwaju sii lo ṣalaye pe lẹyin ti Ọba naa waja ni wọn sọ pe oun ni ipo ọba kan, to si lawọn kan tun dide wi pe oun ko nii jẹ ọba naa, ati pe wọn tun n sọ pe boun ba lo oṣu mẹta lori ipo lai papoda, lawọn ṣẹṣẹ mọ pe lotitọ loun jẹ ọba. Ninu ọrọ rẹ, o sọ pe “Ko tii ju oṣu mẹta ti mo jẹ ọba ni wọn dena de mi lati pa mi danu, ṣugbọn ti mo raaye sa mọ wọn lọwọ.


O ni Ọba Awujako ana lo foun jẹ Baalẹ gẹgẹ bi ẹni ti ipo naa tọ si, ṣugbọn to ni ko tẹ awọn kan lọrun, ti wọn fi dide ogun. Siwaju sii lo ṣalaye pe lẹyin ti Ọba naa waja ni wọn sọ pe oun ni ipo ọba kan, to si lawọn kan tun dide wi pe oun ko nii jẹ ọba naa, ati pe wọn tun n sọ pe boun ba lo oṣu mẹta lori ipo lai papoda, lawọn ṣẹṣẹ mọ pe lotitọ loun jẹ ọba. Ninu ọrọ rẹ, o sọ pe “Ko tii ju oṣu mẹta ti mo jẹ ọba ni wọn dena de mi lati pa mi danu, ṣugbọn ti mo raaye sa mọ wọn lọwọ. Awọn ọlọpaa Imaṣayi ni wọn ba mi gbe mọto mi kuro nibi ti wọn ti da mi duro. “Ọjọ kejidinlọgbọn, oṣu kinni, ọdun 2021 to kọja ni mo gba iwe aṣẹ lọwọ ijọba ipinlẹ Ogun gẹgẹ bi ọba. Oṣu kẹta lẹyin rẹ ni wọn dena de mi.” Kabiyesi naa tun ṣalaye siwaju pe eyi to n ya oun lẹnu julọ ni bi awọn kan toun ko mọ ṣe dide lati pe ẹjọ lorukọ oun, eyi ti wọn fi n dunkoko mọ awọn araalu niwaju ile-ẹjọ giga apapọ to wa nilu Abẹokuta.


Awọn ọlọpaa Imaṣayi ni wọn ba mi gbe mọto mi kuro nibi ti wọn ti da mi duro. “Ọjọ kejidinlọgbọn, oṣu kinni, ọdun 2021 to kọja ni mo gba iwe aṣẹ lọwọ ijọba ipinlẹ Ogun gẹgẹ bi ọba. Oṣu kẹta lẹyin rẹ ni wọn dena de mi.” Kabiyesi naa tun ṣalaye siwaju pe eyi to n ya oun lẹnu julọ ni bi awọn kan toun ko mọ ṣe dide lati pe ẹjọ lorukọ oun, eyi ti wọn fi n dunkoko mọ awọn araalu niwaju ile-ẹjọ giga apapọ to wa nilu Abẹokuta. Ẹjọ naa to pe nọmba rẹ ni FHC/AB/FHP/178/2, lo sọ pe gbogbo awọn mẹtẹẹta ti orukọ wọn farahan gẹgẹ bi olupẹjọ loun ko mọ ri, to si loun ko tun mọ agbẹjọro to pe ẹjọ naa ri nibikankan. “Mi o mọ Oseni Ajayi, Yusuf Ajibawo, ati Akanni Ewedairo-Lawal ti orukọ wọn wa ninu iwe ipẹjọ yii ri, a ko mọ wọn ri niluu Ijakọ, bẹẹ si ni wọn ko ni ẹtọ kankan lati pe ẹjọ fun ilu Ijakọ Orile ati gbogbo awọn agbegbe to wa labẹ ẹ bii Ajibawo, Afami, Abule Ọkẹ, Maria ati awọn Aga lapapọ, nitori pe a ko mọ wọn ri. “Gbogbo awọn orukọ ti wọn fẹsun kan ninu iwe ẹjọ yii ni mi o mọ ri, ohun ti mo ṣakiyesi ni wi pe awọn ajagungbale ni wọn wa nidi iwe ipẹjọ yii, nitori pe wọn ti ri gbogbo ogo ati nnkan amuṣọrọ to wa nilu Ijakọ-Orile atawọn agbegbe to wa nibẹ.” Lakotan, o wa rawọ ẹbẹ sijọba Gomina Dapọ Abiọdun lati tete dide iranlọwọ foun ko to di pe wọn ṣeku pa oun gẹgẹ bi wọn ṣe ṣeku pa Ọba Agodo loṣu kin-in-ni, ọdun yii.


Ẹjọ naa to pe nọmba rẹ ni FHC/AB/FHP/178/2, lo sọ pe gbogbo awọn mẹtẹẹta ti orukọ wọn farahan gẹgẹ bi olupẹjọ loun ko mọ ri, to si loun ko tun mọ agbẹjọro to pe ẹjọ naa ri nibikankan. “Mi o mọ Oseni Ajayi, Yusuf Ajibawo, ati Akanni Ewedairo-Lawal ti orukọ wọn wa ninu iwe ipẹjọ yii ri, a ko mọ wọn ri niluu Ijakọ, bẹẹ si ni wọn ko ni ẹtọ kankan lati pe ẹjọ fun ilu Ijakọ Orile ati gbogbo awọn agbegbe to wa labẹ ẹ bii Ajibawo, Afami, Abule Ọkẹ, Maria ati awọn Aga lapapọ, nitori pe a ko mọ wọn ri. “Gbogbo awọn orukọ ti wọn fẹsun kan ninu iwe ẹjọ yii ni mi o mọ ri, ohun ti mo ṣakiyesi ni wi pe awọn ajagungbale ni wọn wa nidi iwe ipẹjọ yii, nitori pe wọn ti ri gbogbo ogo ati nnkan amuṣọrọ to wa nilu Ijakọ-Orile atawọn agbegbe to wa nibẹ.” Lakotan, o wa rawọ ẹbẹ sijọba Gomina Dapọ Abiọdun lati tete dide iranlọwọ foun ko to di pe wọn ṣeku pa oun gẹgẹ bi wọn ṣe ṣeku pa Ọba Agodo loṣu kin-in-ni, ọdun yii.


Aarẹ Buhari ṣe ikilọ nla fawọn agbaagba ẹgbẹ oṣelu APC

Aarẹ Muhammadu Buhari ti ṣe ikilọ nla fun gbogbo awọn agbaagba ẹgbẹ oṣelu All Progressives Congress, APC lori wahala ti wọn n ba ara wọn fa, to si ni ki wọn gbajumọ idagbasoke ati iṣọkan ẹgbẹ naa. Buhari ninu atẹjade to gbe jade lati ọwọ akọwe iroyin rẹ, Graba Shehu lo ti sọ pe rọ wọn lati dẹkun awọn ọrọ kugbakugbe ti wọn n sọ si ara wọn. O ni ki wọn gbajumọ ipade gbogboogbo ẹgbẹ wọn to n bọ laipẹ, iyẹn lọjọ kẹrindinlọgbọn, oṣu kẹta ti a wa yii, ki wọn si di ara wọn mu ṣinṣin. Bakan naa lo sọ pe ki wọn wo awokọṣe bi ẹgbẹ oṣelu alatako nni, Peoples Democratic Party, PDP ṣe ṣubu, to fi jẹ kawọn rọwọ mu, ki wọn si ṣe ara wọn ni oṣuṣu ọwọ gẹgẹ bi ohun idanimọ wọn.


Wọ́n ní MC Olúọmọ pàṣẹ pé káwọn ọmọ ẹgbẹ́ NURTW bẹ̀rẹ iṣẹ́ padà láwọn garaaji l'Ékòó

Bó tilẹ̀ jẹ́ pé a kò tíì lè fi ìdí ìròyìn náà múlẹ̀, ṣùgbọ́n iroyin tó tẹ wá lọ́wọ́ laipẹ yìí sọ pé alága ẹgbẹ́ awakọ tí NURTW, ẹka tí Ìpínlẹ̀ Èkó tí wọn yọ danu laipẹ yìí, Alaaji Musiliu Akinsanya tí ọ̀pọ̀ àwọn èèyàn mọ sì MC Olúọmọ tí pàṣẹ wí pé kí gbogbo àwọn alaga ẹgbẹ́ onimọto ọhun padà sẹnu iṣẹ lai fi àkókò ṣòfò. Nínú lẹta kan tó tẹ AWIKONKO lọ́wọ́ laipẹ yìí, èyí tí MC Olúọmọ fúnra rẹ bù ọwọ lu fi ye wá pé ọkùnrin náà fẹ ki atunto wá nínú ẹgbẹ́ NURTW, pàápàá nipinlẹ Eko. MC Olúọmọ nínú lẹ́tà náà sọ pé kí gbogbo àwọn ọmọ ẹgbẹ́ yìí, àtàwọn òṣìṣẹ́ ẹgbẹ́ náà má ṣe wo ojú àwọn ọlọ́pàá tí wọn wá káàkiri garaaji láti dá wọn lọ́wọ́ kọ lẹ́nu iṣẹ. Bákan náà ni wọn tún fi nọ́mbà ẹ̀rọ ìbánisọ̀rọ̀ kan síta wí pé kí àwọn ọmọ ẹgbẹ́ wọn pé, ìyẹn láti fi ẹjọ́ àwọn ọlọ́pàá tó bá fẹẹ di wọn lọ́wọ́ iṣẹ sún. Lẹta náà rèé:Ṣáájú àkókò yìí là gbọ pé MC Olúọmọ tí pàṣẹ pé kí gbogbo àwọn ọmọ ẹgbẹ́ onimọto má ṣe lo tikẹẹti NURTW mọ, bí kò ṣe èyí tí ìjọba Èkó fi ọwọ sì.


Ọwọ tẹ awakọ taisi to n da idọti kaakiri ipinlẹ Kwara

Ọwọ ijọba ipinlẹ Kwara ti tẹ baba agbalagba kan ti wọn loun naa wa lara awọn to n ko idọti ba ilu Ilọrin, pàápàá ipinlẹ Kwara lapapọ.Kọmiṣanna f'ọrọ eto ayika nipinlẹ náà, Ọnarebu Abọsẹde Ọlaitan Buraimọ la gbọ pé àṣírí baba naa ti sí lọwọ lakoko to n da idọti káàkiri igboro.Níbẹ lo si ti pariwo sita wí pé alaigbọran ni pupọ ninu araalu nitori iwa aigbọran wọn.Bẹ o ba gbagbe, laipẹ yìí ni ìjọba Kwara bẹrẹ eto imọtoto ayika ati agbegbe nipinlẹ náà, ti wọn sì ṣètò ibi tàwọn araalu yóò máa dá idọti wọn sì.Ṣugbọn nígbà tó n káàkiri lati ṣe abẹwo s'awọn agbegbe ti ijoba gbe awọn ohun elo idalẹnu si, ni o ti ṣalabapade baba naa pẹlu mọto rẹ tó kún fún ọpọlọpọ idọti.


Ajo 'Safe A Girl Initiative' gbé àkànṣe ìdánilẹ́kọ̀ọ́ kalẹ̀ fáwọn akẹ́kọ̀ọ́bìnrin Luwasa l'Ékòó

Ajọ kan to n ri sọrọ awọn obinrin, pàápàá àwọn ọmọbínrin, ìyẹn 'Save A Girl Initiative', lonii, ọjọ Ìṣẹgun, Tusidee, ọjọ keedogun, oṣù kẹta, ọdun 2022 gbé idanilẹkọọ ara-ọtọ kalẹ fún àwọn ọdọbínrin.Gbogbo awọn akẹkọọbínrin ti ile ẹkọ girama Luwasa (Junior), eyi to wa lagbegbe Ijede niluu Ikorodu, ipinlẹ Eko la gbọ pé wọn kopa nibi idanilẹkọọ naa.Idanilẹkọọ ọhun ti wọn pe akori re ni “Pad A Girl: Cultivating a Healthy Lifestyle” la gbọ pé wọn gbé kalẹ pẹlu ajọṣepọ ìjọba ibilẹ idagbasoke Ijede, ìyẹn Ijede Local Council Development Area.Nígbà to n soro nibi idanilẹkọọ naa, alakoso àjọ ọhun, Arabinrin Comfort Ọlafare sọ pé kii ṣe pé wọn déédéé gbe idanilẹkọọ yìí kalẹ, bi ko ṣe pé àwọn nilo lati jẹ ki awọn ọmọbinrin mọ nipa eto ilera wọn nipa ìbálòpọ̀.“A ni oye nipa pataki ilera pàápàá fún àwọn ọmọbìnrin tó ṣẹṣẹ n dagba bọ. Idi ree ti a fi gbe eto yii kalẹ pẹlu ìpinnu àti afojusun 'Save A Girl Initiative' lati jẹ ki wọn rí ará wọn."Ọpọ nínú wọn ni wọn kò ní ẹkọ kikun, tó sì jẹ pé ṣe ni awọn miran ṣi ẹkọ gba, pàápàá nípa lílo paadi (sanitary pads), eyi ti ko yẹ kó lo ju wakati mẹjọ lara."Alaga ẹgbẹ ìjọba ibilẹ idagbasoke, Ọnarebu Motunrayọ Gbadebọ-Alogba ninu ọrọ tirẹ ṣàlàyé pé ọmọbìnrin gbọdọ mú ilera ati alaafia ara rẹ lokukudun, pàápàá lakooko ti wọn ba n ṣe nnkan oṣù lọwọ.


Ojuṣe gbogbo wa ni lati ma jẹ ki aṣa ati iṣe wa lọ soko iparun – Gomina Abiọdun

Gomina ipinlẹ Ogun, Ọmọọba Dapọ Abiọdun ti jẹ ko di mimọ pe ojuṣe gbogbo ọmọ Yoruba ni lati gbe aṣa ati iṣe dide, ko si ma ba a lọ soko iparun titilai, fun idi eyi, o ni ki gbogbo obi ati alagbatọ ri i daju pe wọn n jẹ ki awọn ọmọ wọn sọ ede abinibi.Ọmọọba Dapọ Abiọdun lo sọrọ yii nibi idije ifigagbaga laaarin awọn akẹkọọ nipa fifi ede Ẹgba ṣe ohun ariyanjiyan ati orin kikọ, eyi ti Sẹnetọ to ṣoju aarin gbungbun ipinlẹ Ogun tẹlẹri, Sẹnetọ Lanre Tẹjuoṣo ṣagbatẹru ẹ nilu Abẹokuta.Gbogbo awọn akẹkọọ ile ẹkọ to wa ni aaarin gbungbun ipinlẹ Ogun ni wọn kopa nibi idije ati ifigagbaga naa, eyi ti aṣkagba rẹ waye ninu gbọngan ayẹyẹ ti OOPL, to wa nilu Abẹokuta, ipinlẹ Ogun.Nigba to n gba ẹnu gomina ipinlẹ Ogun sọrọ, Ọmọwe Toyin Taiwo to jẹ alabojuto agba lẹka ọrọ aṣa ati irin ajo afẹ nipinlẹ naa sọ pe iwuri nla ni eto yii jẹ.Ninu ọrọ rẹ, o sọ pe;“Gẹgẹ bi akiyesi ti a ṣe, idije yii kun fọnfọn, o si jẹ eyi to n jẹ ka mọ iru eeyan ti a jẹ, to si n ran wa leti idanimọ wa, to n ran wa leti wi pe a ko gbọdọ jẹ ki aṣa wa lọ soko iparun. Eyi gan-an ni koko pataki ti a ṣakiyesi nibi, gbogbo awọn nnkan wọnyi lawọn ọmọ wa ti fi si ojuṣe nibi ti orin kikọ ati ti ariyanjiyanji to ti waye.“Lati tun gbe aṣa wa dide yẹ ko jẹ ojuṣe gbogbo wa, nitori pe bi a ko ba ṣọra, aṣa lee lọ si oko iparun. Aṣa wa ni a gbagbọ ninu ẹ, aṣa wa ni aṣa wa, aṣa wa ni ede wa, a si tun fẹẹ sọ lẹẹkan sii lati ba Sẹnetọ, Ọmọọba Lanre Tẹjuoṣo yọ, ka si tun luu lọgọ ẹnu lati maa tẹsiwaju iru agbekalẹ to n gbe aṣa wa dide pada.“Bakan naa la tun fẹẹ gba awọn ọmọ wa lamọran lati maa sọ ede wa, nitori pe ṣe la n gbe aṣa wa dide nipa bẹẹ, a si tun n ṣe ara wa ni anfaani to pọ rẹpẹtẹ, nitori pe bi a ba gba awọn ogo wẹẹrẹ wa laaye lati gbe aṣa wa dide, a maa wa mọ wi pe agbekalẹ wa loriṣiriṣi.“Bi a gba tun gba awọn ọmọ wa laaye lati maa sọ ede wa, ti wọn si n ronu agbekalẹ tuntun nipa ede wa, bi awọn orileede bii China ṣe n ṣe, igba naa la maa to o mọ pe China lo n lewaju ninu awọn ileeṣẹ to n ṣe agbekalẹ nnkan. Eyi ṣee ṣe nitori pe wọn gba awọn ọmọ wọn laaye lati maa sọ ede wọn.“Nigba ti a ba gba awọn ọmọ wa laaye lati maa sọ ede abinibi wa, oun kan ti a maa ṣakiyesi ni pe awọn naa n le ni ohun ti a n pe ni igboya lati ṣe ohunkohun, ko tun ni jẹ ka jiya, iyẹn bi a ba ni igboya nipa ohun ti a n ṣe.“Mo fẹẹ sọ fun un yin pe inu mi dun lati wa nibi yii lonii, gẹgẹ bi gomina yin, mo si tun fẹẹ fi da a yin loju pe mo maa fi ijọba ipinlẹ Ogun silẹ ju ipo ti mo ba a lọ, abi ohun ti wọn gbe le wa lọwọ.”Ọmọọba Lanre Tẹjuoṣo nigba toun naa n sọrọ, o sọ pe;“Nigba ti mo kere, mi o ni iru anfaani ti awọn ọmọ yii ni, iyẹn lo fi ka mi lara wi pe emi naa ṣe iwọnba ti mo le ṣe, nipa awọn nnkan ti mi o ni anfaani ẹ.“Kabiyesi nigba yẹn, wọn fẹran ilu Oyinbo lọpọlọpọ, ibẹ gan-an ni wọn bi mi si, iyẹn ni mi o fi raaye lati lọ si African Church Grammar School, ti emi naa ko ba ti di ogbontarigi ninu ede ati aṣa Yoruba. Diẹdiẹ ni mo gbọ ninu ede Ẹgba.“Mo fi gbogbo ara dupẹ lọwọ gbogbo wa, paapaa awọn ọmọ mi, nitori pe gbogbo awọn akẹkọọ to wa ni aarin gbungbun ipinlẹ Ogun, ọmọ mi ni wọn jẹ. Mo nigbagbọ wi pe ti ọdun to n bọ maa ju bayii lọ.


Eyi ṣee ṣe nitori pe wọn gba awọn ọmọ wọn laaye lati maa sọ ede wọn.“Nigba ti a ba gba awọn ọmọ wa laaye lati maa sọ ede abinibi wa, oun kan ti a maa ṣakiyesi ni pe awọn naa n le ni ohun ti a n pe ni igboya lati ṣe ohunkohun, ko tun ni jẹ ka jiya, iyẹn bi a ba ni igboya nipa ohun ti a n ṣe.“Mo fẹẹ sọ fun un yin pe inu mi dun lati wa nibi yii lonii, gẹgẹ bi gomina yin, mo si tun fẹẹ fi da a yin loju pe mo maa fi ijọba ipinlẹ Ogun silẹ ju ipo ti mo ba a lọ, abi ohun ti wọn gbe le wa lọwọ.”Ọmọọba Lanre Tẹjuoṣo nigba toun naa n sọrọ, o sọ pe;“Nigba ti mo kere, mi o ni iru anfaani ti awọn ọmọ yii ni, iyẹn lo fi ka mi lara wi pe emi naa ṣe iwọnba ti mo le ṣe, nipa awọn nnkan ti mi o ni anfaani ẹ.“Kabiyesi nigba yẹn, wọn fẹran ilu Oyinbo lọpọlọpọ, ibẹ gan-an ni wọn bi mi si, iyẹn ni mi o fi raaye lati lọ si African Church Grammar School, ti emi naa ko ba ti di ogbontarigi ninu ede ati aṣa Yoruba. Diẹdiẹ ni mo gbọ ninu ede Ẹgba.“Mo fi gbogbo ara dupẹ lọwọ gbogbo wa, paapaa awọn ọmọ mi, nitori pe gbogbo awọn akẹkọọ to wa ni aarin gbungbun ipinlẹ Ogun, ọmọ mi ni wọn jẹ. Mo nigbagbọ wi pe ti ọdun to n bọ maa ju bayii lọ. Ilu Ẹgba, ipinlẹ Ogun ati orileede Naijiria ma maa lọ siwaju ni lagbara Ọlọrun. Ẹ ṣeun pupọ.”Lara awọn to tun wa nibẹ ni Ọba Adedapọ Adewale Tẹjuoṣo, Ọṣilẹ Oke-Ọna Ẹgba; Ọba Joseph Ọmọlade, Olubara tilu Ibara; Oloye Alaba Lawson, Iyalode Yoruba; Olori awọn oṣiṣẹ ijọba Ọmọwe Matthew Aigoro; Alabojuto fun ọrọ eto aṣa ati irin ajo afẹ, Dọkita Toyin Taiwo; Alaga ijọba ibilẹ Ariwa, Ọnarebu Abdulsalam Adebayọ Ayọtunde; Akọwe agba lẹka eto ẹkọ, Arabinrin Abọsẹde Ogunlẹyẹ ati Oloye Bọde Mustapha.Awọn agba lẹka iṣẹ sọrọsọrọ ati igbohunsafẹfẹ bii Oloye Bunmi Ayelaagbe, Ayinla Ẹgba, Dapọ Ẹnlẹ Dadi, Ṣeun Adedeji ni wọn tukọ eto naa. Ifọrọjagba ati ariyanjiyan lo waye laaarin awọn ile ẹkọ to yege de ibi aṣekagba naa.


Ilu Ẹgba, ipinlẹ Ogun ati orileede Naijiria ma maa lọ siwaju ni lagbara Ọlọrun. Ẹ ṣeun pupọ.”Lara awọn to tun wa nibẹ ni Ọba Adedapọ Adewale Tẹjuoṣo, Ọṣilẹ Oke-Ọna Ẹgba; Ọba Joseph Ọmọlade, Olubara tilu Ibara; Oloye Alaba Lawson, Iyalode Yoruba; Olori awọn oṣiṣẹ ijọba Ọmọwe Matthew Aigoro; Alabojuto fun ọrọ eto aṣa ati irin ajo afẹ, Dọkita Toyin Taiwo; Alaga ijọba ibilẹ Ariwa, Ọnarebu Abdulsalam Adebayọ Ayọtunde; Akọwe agba lẹka eto ẹkọ, Arabinrin Abọsẹde Ogunlẹyẹ ati Oloye Bọde Mustapha.Awọn agba lẹka iṣẹ sọrọsọrọ ati igbohunsafẹfẹ bii Oloye Bunmi Ayelaagbe, Ayinla Ẹgba, Dapọ Ẹnlẹ Dadi, Ṣeun Adedeji ni wọn tukọ eto naa. Ifọrọjagba ati ariyanjiyan lo waye laaarin awọn ile ẹkọ to yege de ibi aṣekagba naa. Lara wọn si ni ile ẹkọ Orile Iporo Community High School, Ọdeda; Abeokuta Girls Grammar School, Onikolobo Abẹokuta;  African Church Grammar School; Ọba Community High School; Pakoto High School ati Adeoye Lambo Memorial High School;Awọn yooku ni Adenrele High School, Ifọ; Aṣero High School; Ẹgba Owode High School; Premier Grammar School ati Nawair-Ud-Deen Grammar School, Ọbantoko.Nibi idije ariyanjiyan, ile ẹkọ Adeoye Lambo Memorial High School lo ṣe ipo kin-in-ni, nigba ti ile ẹkọ Ọba Community High School ṣe ipo keji, ti ile ẹkọ Orile Iporo Community High School si ṣe ipo kẹta.Nibi idije orin kikọ, ile ẹkọ Adenrele High School lo ṣe ipo kin-in-ni, nigba ti ile ẹkọ Nawair-Ud-Deen ṣe ipo keji, ti ile ẹkọ Premier Grammar School si ṣe ipo kẹta.


Lara wọn si ni ile ẹkọ Orile Iporo Community High School, Ọdeda; Abeokuta Girls Grammar School, Onikolobo Abẹokuta;  African Church Grammar School; Ọba Community High School; Pakoto High School ati Adeoye Lambo Memorial High School;Awọn yooku ni Adenrele High School, Ifọ; Aṣero High School; Ẹgba Owode High School; Premier Grammar School ati Nawair-Ud-Deen Grammar School, Ọbantoko.Nibi idije ariyanjiyan, ile ẹkọ Adeoye Lambo Memorial High School lo ṣe ipo kin-in-ni, nigba ti ile ẹkọ Ọba Community High School ṣe ipo keji, ti ile ẹkọ Orile Iporo Community High School si ṣe ipo kẹta.Nibi idije orin kikọ, ile ẹkọ Adenrele High School lo ṣe ipo kin-in-ni, nigba ti ile ẹkọ Nawair-Ud-Deen ṣe ipo keji, ti ile ẹkọ Premier Grammar School si ṣe ipo kẹta.


Emi ati Sẹnetọ Ọbadara la maa sọ ẹni ti yoo ṣoju aarin gbungbun ipinlẹ Ogun lọdun 2023 - Sẹnetọ Lanre Tẹjuoṣo

Sẹnetọ to ṣoju aarin gbungbun ipinlẹ Ogun nigba kan ri, Sẹnetọ Ọlanrewaju Tẹjuoṣo ti sọ pe oun pẹlu ẹni toun gba ipo naa lọwọ ẹ, Sẹnetọ Gbenga Ọbadara lawọn yoo jọ mọ ẹni ti yoo tun pada sipo naa lọdun 2023. O sọ pe lẹyin tawọn ba ti jọ jiroro, lawọn yoo to fi ẹnu ko lati mọ ẹni ti wọn yoo fa kalẹ lati jade du ipo ọmọ ile igbimọ aṣofin agba orileede yii, iyẹn Sẹnetọ ti yoo ṣoju aarin gbungbun ipinlẹ Ogun, Ogun Central. Nibi aṣekagba eto idije ariyanjiyan to waye laaarin awọn akẹkọọ ile-ẹkọ to wa ni aarin gbungbun ipinlẹ Ogun, ẹlẹẹkẹrin iru ẹ ti Sẹnetọ Lanre Tẹjuoṣo maa n ṣagbatẹru ẹ lọdọọdun, eyi to waye ninu gbọngan ayẹyẹ ti OOPL to wa nilu Abẹokuta lo ti sọrọ naa jade. Ninu ọrọ rẹ, o ṣalaye siwaju pe;"Mo fẹẹ ki ẹni to kọ mi bi wọn ṣe n ṣe Sẹnetọ, iyẹn Sẹnetọ Gbenga Ọbadara daadaa, wi pe wọn ku iṣẹ. Mo fẹẹ jẹ ki ẹ mọ pe laaarin emi ati wọn, awa la maa sọ ẹni to tun maa pada sipo Sẹnetọ laaarin gbungbun ipinlẹ Ogun. A jọ maa jokoo sọrọ yii ni.


Ninu ọrọ rẹ, o ṣalaye siwaju pe;"Mo fẹẹ ki ẹni to kọ mi bi wọn ṣe n ṣe Sẹnetọ, iyẹn Sẹnetọ Gbenga Ọbadara daadaa, wi pe wọn ku iṣẹ. Mo fẹẹ jẹ ki ẹ mọ pe laaarin emi ati wọn, awa la maa sọ ẹni to tun maa pada sipo Sẹnetọ laaarin gbungbun ipinlẹ Ogun. A jọ maa jokoo sọrọ yii ni. Ẹni ti a ba si sọ lo maa pada wọle."


Ẹni ti a ba si sọ lo maa pada wọle."


Awọn eeyan ṣi n sọrọ lori abami ẹyẹ to jabọ lofurufu l'Okitipupa

Fun bi ọpọlọpọ wakati ni nnkan ko fi rọgbọ lagbegbe Badore to wa ni Iju Odo, ijọba ibilẹ Okitipupa, ipinlẹ Ondo lopin ọsẹ to kọja yii, lakoko ti ẹyẹ abami kan jabọ lati oju ofurufu. A gbọ pe ibi ti ẹyẹ naa ti wọn lo dabi ẹyẹ awodi ti n fo kaakiri lo ti jabọ silẹ lojiji, to si n pariwo. Ariwo yii, to si n pọkaka iku ni wọn lo mu kawọn to wa nibẹ sare lọ wo o. Wọn ni ṣe ni pupọ awọn to wa nibẹ kọkọ na papa bora nigba ti wọn ri ẹyẹ abami to jabọ lojiji yii, ṣugbọn ti awọn ti wọn ni ọkan si lọ sibẹ lati mọ nnkan to n ṣẹlẹ. Ko si nnkan to n jẹ ki ọrọ ẹyẹ naa maa jẹ kayeefi, bi ko ṣe pe wọn tun ba orukọ abami kan ti wọn kọ ọrọ ajoji kan si lara lese rẹ, ti ko si lee jabọ. Lara awọn to sọrọ nipa iṣẹlẹ naa ṣalaye awọn ko ri iru nnkan bẹẹ ri laye awọn, bo ilẹ jẹ pe awọn kan maa n gbọ ni. Wọn ni kayeefi lo jẹ fun wọn pe ẹyẹ naa jabọ.


Wọn ti opopona Adeta si Oloje pa ni Kwara

Ileeṣẹ to n ri sọrọ igbokegbodo ọkọ nipinlẹ Kwara, iyẹn Kwara State Road Traffic Management Authority ti kede sita wi pe ki gbogbo awọn awakọ patapata wa awọn ọna miran ti yoo rọrun fun wọn dipo layipo to so awọn agbegbe kan pọ.Wọn ni ijọba ti kede titi layipo Adeta pa fun ọjọ mẹrinla, iyẹn ọsẹ meji gbako fun atunṣe, bẹrẹ lati oni, ọjọ kẹtadinlogun, oṣu kẹta, ọdun yii. Layipo naa la gbọ pe o so agbegbe Yebumot-Al-Hikmah University, Adeta ati Oloje papọ.Wọn ni ki gbogbo awọn awakọ to n bọ lati Kano, Yebunot/Al-Hikmah University bẹrẹ sii gba oju ọna Aromaradu, Socrates, ati Benin ni  Adewọle.Bẹẹ ni wọn sọ pe gbogbo awọn oṣiṣẹ to n boju to igbokegbodo ọkọ yoo wa nitosi lati rii pe wọn n bojuto bi ọkọ yoo ṣe maa lọ. Alakoso ileeṣẹ naa, Alaaji Yẹkeen Babatunde Bello wa gba gbogbo araalu lamọran lati rii daju pe wọn n fọwọsowọpọ lati rii pe ọkọ n lọ geerege.


Nitori wahala ijaabu lagbegbe Ijgabo, awọn igbimọ jokoo ipade

Igbimọ ẹlẹni meje kan tijọba ipinlẹ Kwara lati ri si wahala to n waye lori ọrọ ijaabu nilu Ijagbo, ipinlẹ naa ti jokoo ipade lati wa ọna bi wahala naa yoo ti pari.Bẹ o ba gbagbe, laipẹ yii ni wahala naa dide nile ẹkọ girama ti Oyun, iyẹn Oyun Baptist High School to wa nilu Ijagbo, ipinlẹ naa. Awọn igbimọ yii la gbọ pe lọjọ Aje, Mọnde to kọja yii ti bẹrẹ ipade niluu Ilọrin, lati jiroro lori bi wahala naa yoo ṣe dopin titilai. Nibẹ ni alaga igbimọ naa, Ọmọwe Ṣhehu Ọmọniyi ti ṣalaye pe igbimọ naa kii ṣe lati dunkoko mọ ẹnikẹni, bi ko ṣe lati wa ọna abayọ si wahala to n fojoojumọ dide, ki iru awọn wahala naa ma ba a tun maa dide mọ. Lara awọn ọmọ igbimọ naa ni akọwe agba fun ẹgbẹ ọmọ Ijagbo, iyẹn Ijagbo Descendants Progressive Union, Ọgbẹni Emmanuel Adebayọ Fatọla;Pasitọ Modupẹ Ọrẹyẹmi Agboọla; Ọmọwe Saudat Baki; Alaaji Ibrahim Zubair Danmaigoro; Ajihinrere Timothy Akangbe; ati Ọgbẹni Iṣhọla Olofere, toun jẹ akọwe.


Aye o! Wọn da ẹjọ iku fun pasitọ to fẹẹ ṣoogun owo l'Ekoo

Ile ẹjọ giga kan to wa lagbegbe Tafawa balewa Square nipinlẹ Ekoo, l'Ọjọru, Wẹside ti da ẹjọ iku fun Fatai Afọbajẹ, ẹni ọdun mẹrinlelọgbọn kan lori ẹsun ipaniyan, ati gige oku naa wẹlẹwẹlẹ. Onidajọ Modupẹ Nicol-Clay lo da ẹjọ naa fun Fatai, ẹni ti wọn sọ pe iṣẹ pasitọ lo yan laayo. O ni Fatai jẹbi ẹsun igbimọ-paniyan, ati ipaniyan, to si ni ijiya ninu. A gbọ pe lọjọ kẹtala, oṣu keji, ọdun 2015 ni Fatai ṣeku pa ẹnikan ti wọn pe ni Rafiu Sulaiman, ẹni ọdun mẹrinlelogoji, to si ge ori, ifun, ikọfun, woropọn ati ọwọ rẹ mejeeji salọ, pẹlu erongba lati fi ṣoogun owo lagbegbe Magbọn, Badagry nipinlẹ Eko Ẹsun naa ni wọn lo tako iwe ofin ọdaran ati ipaniyan tipinlẹ Eko ti abala 221 ati 231.


Judith, oṣiṣẹ banki to lu jibiti ti foju ba ile-ẹjọ o

Ajọ to n gbogun ti iwa jibiti ati ajẹbanu lorileede yii, Economic and Financial Crimes Commission (EFCC) ti f'oju oṣiṣẹ banki kan, Judith Nneka Nwagwu ba ile-ẹjọ lori ẹsun jibiti.Iwaju Onidajọ D. A. Onyefulu ti ile ẹjọ giga t'ipinlẹ Anambra to wa niluu Onitsha ni Judith ti kawọ pọyin rojọ, gẹgẹ bi a ṣe gbọ.Ẹsun meje ọtọọtọ to nii ṣe pẹlu iwa jibiti, yiyi iwe ati gbigba owo lọna ti ko tọ la gbọ pe wọn fi kan Judith. Owo ti wọn lo ji ko la gbọ pe o din diẹ ni idaji biliọnu kan naira N452,047,000 Yatọ si eyi, a gbọ pe Judith tun fọgbọn gba owo to din diẹ ni ẹgbẹrun lọna ẹgbẹrun lọna igba naira, N192,000,000 lọwọ onibara ile ifowopamọ to ti n ṣiṣẹ, ẹni ti wọn loun lo n ba a mojuto akanti rẹ.Wọn ni ẹtanjẹ wi pe banki naa fẹẹ ta ẹgbẹrun lọna irinwo owo dọla, iyẹn $400,000 ni iṣiro N480.Onidajọ Onyefulu wa ni ki wọn gba beeli obinrin naa pẹlu miliọnu mẹwaa naira ati oniduro kan ti ilẹ rẹ ko jinna si ayika kọọtu naa. Bẹẹ lo sun igbẹjọ siwaju di ọjọ kọkanla, ọjọ kẹrindinlọgbọn, oṣu karun-un, ati ọjọ kẹjọ, ọsu kẹfa, ọdun yii.


Wọn tán baba agbalagba lọ pa seti odò l'Abéòkúta

Awọn amookunṣeka kan tun ti ran bàbá àgbàlagbà, ẹni ọdún marundinlaadọrun (85), Alagba Jimọh Ọladiran lọ s'ọrun aremabọ nilu Abẹokuta, ipinlẹ Ogun.Ọjọ Àbámẹ́ta, Sátidé ọsẹ to kọjá yìí la gbọ pé wọn tán Jimọh lọ sí inú igbó kan to wa nijọba ibilẹ Abẹokuta North, ipinlẹ naa.A gbọ pé igi ni wọn fọ mọ baba naa lori, titi to fi jáde laye, ti wọn sì lọ ju oku rẹ seti odò, ìyẹn ni Abule kan ti wọn pe ni Aṣipa.Sulaiman Ọladiran to jẹ akọbi oloogbe nigba to n ba AWIKONKO sọrọ, o jẹ ko ye wa pe abule Aṣipa ni baba àwọn dagbere ni nnkan bi agogo mẹwàá aarọ, ọjọ Àbámẹ́ta, tii ṣe Satide ọsẹ to kọjá yìí, ìyẹn ọjọ kẹwàá, oṣù kẹta ti a wa yii.O tẹsiwaju pé saara ni baba oun sọ pé òun pẹlu aburo rẹ fẹẹ lọ ṣe, ṣugbọn ti ko pada sile latigba naa.Ninu ọrọ rẹ, o ṣàlàyé pé "Nnkan bi agogo mẹwàá aarọ ni baba mi dagbere fún mi pé àwọn fẹẹ lọ sí abúlé Aṣipa. Wọn ní awọn ati aburo awọn ni wọn fẹ lọ ṣe saara níbẹ. Igba to di irọlẹ, mi o ri wọn. "Mo wa pe ẹgbọn wa to jẹ Baálẹ̀ ilu Aṣipa yìí, Oloye Kehinde Omirinde lati ṣàlàyé fún wọn. Awọn ni wọn sọ pe ka ṣi ni sùúrù di ọjọ keji ka tó mọ igbesẹ ti a máa gbé lati wa wọn lọ. "Nigba ti a ko ri wọn di agogo mejila ọjọ keji, mo tun pé Baálẹ̀ yìí, wọn wà sọ pé a kò tún gbọdọ duro mọ.


"Mo wa pe ẹgbọn wa to jẹ Baálẹ̀ ilu Aṣipa yìí, Oloye Kehinde Omirinde lati ṣàlàyé fún wọn. Awọn ni wọn sọ pe ka ṣi ni sùúrù di ọjọ keji ka tó mọ igbesẹ ti a máa gbé lati wa wọn lọ. "Nigba ti a ko ri wọn di agogo mejila ọjọ keji, mo tun pé Baálẹ̀ yìí, wọn wà sọ pé a kò tún gbọdọ duro mọ. Bi wọn ṣe tẹle wa lẹyin niyẹn, ti a fi jọ lọ. Igba ti a de'bẹ, a pade Ibrahim Mufatiu toun pẹlu baba wa jọ lọ. Oun lo sọ pé ka ni sùúrù, nitori pe abule keji ni baba wa lọ, ati pé wọn máa tóo de.


Bi wọn ṣe tẹle wa lẹyin niyẹn, ti a fi jọ lọ. Igba ti a de'bẹ, a pade Ibrahim Mufatiu toun pẹlu baba wa jọ lọ. Oun lo sọ pé ka ni sùúrù, nitori pe abule keji ni baba wa lọ, ati pé wọn máa tóo de. "O loun n bọ lati lọ wo baba wa wa, tó sì gba ọna isalẹ ti odò wa. Awọn to wa níbẹ ti a jọ n sọrọ lọwọ, a ti ṣakiyesi pe ọkan wọn kò balẹ, wọn ti n gbọn. Ibẹ ni ara ti n fu mi.


"O loun n bọ lati lọ wo baba wa wa, tó sì gba ọna isalẹ ti odò wa. Awọn to wa níbẹ ti a jọ n sọrọ lọwọ, a ti ṣakiyesi pe ọkan wọn kò balẹ, wọn ti n gbọn. Ibẹ ni ara ti n fu mi. "Ibi ti a ti n sọrọ lọwọ ni Ibrahim Mufatiu tun ti pada de, ti a sì béèrè baba wa lọwọ, ṣugbọn to tun sọ pe ka fi ara balẹ, a máa rí baba wa. Loju ẹsẹ lo tun ti sọ pé ká ṣe oun jẹjẹ tabi pe ka pa oun. A sọ fún ùn pe ọrọ ti a n beere kọ lo n sọ, ko juwe ibi ti baba wa fún wa.


"Ibi ti a ti n sọrọ lọwọ ni Ibrahim Mufatiu tun ti pada de, ti a sì béèrè baba wa lọwọ, ṣugbọn to tun sọ pe ka fi ara balẹ, a máa rí baba wa. Loju ẹsẹ lo tun ti sọ pé ká ṣe oun jẹjẹ tabi pe ka pa oun. A sọ fún ùn pe ọrọ ti a n beere kọ lo n sọ, ko juwe ibi ti baba wa fún wa. "Bó ṣe rìn sẹyìn, tó sì salọ niyẹn. Loju ẹsẹ l'awọn yòókù ẹ ti sare lọ ko ada ati nnkan ìjà oloro, ti wọn fi n le wa. Ibi ti a ti n salọ lati pade awọn ọlọpaa OPMESA lagbegbe abule Ọpẹji, awọn ni wọn daabobo wa.


"Bó ṣe rìn sẹyìn, tó sì salọ niyẹn. Loju ẹsẹ l'awọn yòókù ẹ ti sare lọ ko ada ati nnkan ìjà oloro, ti wọn fi n le wa. Ibi ti a ti n salọ lati pade awọn ọlọpaa OPMESA lagbegbe abule Ọpẹji, awọn ni wọn daabobo wa. "Iṣẹ kafinta ni baba wa n ṣe ni Ọbantoko. Aarọ ọjọ keji, to jẹ Mọnde ni Ibrahim Mufatiu mu awọn ọlọpaa lọ sí etí odò tí wọn pa baba mi si. O jẹ nnkan ìbànújẹ fún mi.


"Iṣẹ kafinta ni baba wa n ṣe ni Ọbantoko. Aarọ ọjọ keji, to jẹ Mọnde ni Ibrahim Mufatiu mu awọn ọlọpaa lọ sí etí odò tí wọn pa baba mi si. O jẹ nnkan ìbànújẹ fún mi. "Baálẹ̀ ilu Aṣipa, Oloye Mọshood Kẹhinde Omirinde nigba toun naa n ba BBC Yoruba sọrọ, o sọ pé "A fi ki awọn ọmọ Naijiria gba mi, nitori pe mi o mọ àwọn èèyàn yìí rí, àkóbá nla ni wọn fẹẹ fi ṣe fún mi. "Mi o mọ ibi ti wọn ti ri ẹrọ ibanisọrọ mi, ti wọn fi pe mi pe awọn fẹẹ da oko, mọ sọ pé kò saaye. Ibrahim Mufatiu ati baba ẹ, Aafa Mufatiu ni wọn pe mi.


"Baálẹ̀ ilu Aṣipa, Oloye Mọshood Kẹhinde Omirinde nigba toun naa n ba BBC Yoruba sọrọ, o sọ pé "A fi ki awọn ọmọ Naijiria gba mi, nitori pe mi o mọ àwọn èèyàn yìí rí, àkóbá nla ni wọn fẹẹ fi ṣe fún mi. "Mi o mọ ibi ti wọn ti ri ẹrọ ibanisọrọ mi, ti wọn fi pe mi pe awọn fẹẹ da oko, mọ sọ pé kò saaye. Ibrahim Mufatiu ati baba ẹ, Aafa Mufatiu ni wọn pe mi. Ọjọ kẹta lẹyin ẹ ni wọn lọ pe ẹgbọn mi, Alagba Jimọh Ọladiran wa lati Ọbantoko. "Ẹgbọn mi yii ni wọn sọ pé kí n jẹ ki wọn da oko naa. Mo jẹ ko ye wọn pe awọn ẹbi gbọdọ mọ si, ati pé lẹyin ti awọn ẹbi ba ti da si, loun yóò to gba wọn láàyè.


Ọjọ kẹta lẹyin ẹ ni wọn lọ pe ẹgbọn mi, Alagba Jimọh Ọladiran wa lati Ọbantoko. "Ẹgbọn mi yii ni wọn sọ pé kí n jẹ ki wọn da oko naa. Mo jẹ ko ye wọn pe awọn ẹbi gbọdọ mọ si, ati pé lẹyin ti awọn ẹbi ba ti da si, loun yóò to gba wọn láàyè. Igba to tun ya ni wọn sọ pé awọn fẹẹ ṣe saara, atipe awọn yóò pe mi bi akoko ba to. "Aburo baba mi ni baba ti won pa yii, ṣugbọn mi o mọ bi wọn ṣe tán mọ awọn to pa wọn yìí. Wọn sọ pe idile iya lọ pa awọn pọ, ṣugbọn mi o le dahun ẹ. Lọjọ ti wọn pe mi pe awọn fẹẹ lọ ṣe saara yìí, ọkan mi ko lọ, idi ree ti mi o fi tẹle wọn lọ.


Igba to tun ya ni wọn sọ pé awọn fẹẹ ṣe saara, atipe awọn yóò pe mi bi akoko ba to. "Aburo baba mi ni baba ti won pa yii, ṣugbọn mi o mọ bi wọn ṣe tán mọ awọn to pa wọn yìí. Wọn sọ pe idile iya lọ pa awọn pọ, ṣugbọn mi o le dahun ẹ. Lọjọ ti wọn pe mi pe awọn fẹẹ lọ ṣe saara yìí, ọkan mi ko lọ, idi ree ti mi o fi tẹle wọn lọ. "Kani aburo baba mi pe mi pe awọn fẹẹ tẹle wọn lọ ní, máa sọ pé wọn kò gbọdọ lọ, ṣugbọn wọn kò pé mi. Igba ti mo máa gbọ ni awọn aburo mi bẹrẹ síi pé mi pe awọn ko rí baba wọn. Kí n ma fa ọrọ gun, oku baba la pada rí o. O ṣi n jẹ iyalẹnu fún mi."


"Kani aburo baba mi pe mi pe awọn fẹẹ tẹle wọn lọ ní, máa sọ pé wọn kò gbọdọ lọ, ṣugbọn wọn kò pé mi. Igba ti mo máa gbọ ni awọn aburo mi bẹrẹ síi pé mi pe awọn ko rí baba wọn. Kí n ma fa ọrọ gun, oku baba la pada rí o. O ṣi n jẹ iyalẹnu fún mi."


Wọn ti bura fawọn oloye ẹgbẹ oṣelu APC tuntun nipinlẹ Kwara

Gomina AbdulRahman AbdulRazaq, tipinlẹ Kwara, l'Ọjọru, Wẹside ana ti bura fun gbogbo awọn oloye tuntun ti yoo tukọ ẹgbẹ oṣelu All Progressives Congress (APC) nipinlẹ naa, to si gba wọn lamọran lati ma ṣe ṣoju saaju lẹnu iṣẹ wọn. Nibi ibura naa ni Gomina AbdulRazaq ti sọ ọ nita gbangba wi pe ko tii si ẹgbẹ oṣelu naa, tabi ijọba naa to ṣi mu ileri wọn ṣe lakoko ipolongo idibo bii toun. O ni lẹka eto ẹkọ, ilera, nina owo ijọba, aisi ẹlẹyamẹya ninu eto iṣejọba ati ṣiṣẹ iranwọ fawọn ọdọ, eyi toun ṣe ileri wọn loun ti mu ṣẹ patapata. Bakan naa lo sọ pe awọn ọmọ ati olugbe ipinlẹ Kwara ti sọ pe awọn ko tun le gbe ijọba fawọn ọjẹlu, ijẹn ikooko ajegunjẹran ati isọngbe wọn mọ lati maa ṣakoso. Gbogbo awọn agbaagba, alẹnulọrọ ninu ẹgbẹ oṣelu APC kaakiri ipinlẹ naa la gbọ pe wọn wa nibi ibura yii, nibi ti ẹsẹ ko ti gbero rara, ti awọn araalu si wa fi idunnu wọn han si gomina wọn.


Gbajumọ oludasilẹ ṣọọṣi to n ṣe 'Yahoo-Yahoo' ti ha o

Ọwọ ajọ to n gbogun ti iwa jibiti ati ajẹbanu lorileede yii, EFCC, ẹka ti ipinlẹ Ẹnugu ti tẹ gbajugbaja oludasilẹ ṣọọṣi kan nipinlẹ Ẹnugu, Pasitọ Kelechi Vitalis Anozie, lori ẹsun jibiti. Ajọ ọtẹlẹmuyẹ ati iwadii tilẹ Amẹrika, iyẹn US Federal Bureau of Investigation (FBI) la gbọ pe wọn kede Anozie gẹgẹ bi ẹni ti wọn n wa lori ẹsun jibiti ati gbajuẹ ti wọn fi kan an. Oludasilẹ ṣọọṣi Praying City, iyẹn Praying City Church to wa nilu Owerri, ipinlẹ Imo ni wọn pe Anozie, ẹni ti wọn sọ pe ogbologbo ni ninu ka lu jibiti.Ọjọ kẹwaa, oṣu kẹta, ọdun 2022 ni iroyin fi to wa leti wi pe ọwọ EFCC tẹ Anozie, lẹyin ti iwadii fidi rẹ mulẹ wi pe o lọwọ si iwa jibiti ori ayelujara. Awọn mẹrin miran ti ọwọ tun tẹ, iyẹn awọn ti a gbọ pe wọn n ṣiṣẹ papọ pẹlu Anozie ni Valentine Iro, Ekene Ekechukwu (alias Ogedi Power), Bright Azubuike (alias Bright Bauer Azubuike) ati Ifeanyi Junior. Wọn ni ẹnikan ti wọn pe ni F.F, ẹni to n gbe niluu Illinois, United States, ni wọn lu ni jibiti $135,800 owo dọla, ti wọn si tun lu ẹlomiran ni jibiti $47,000 owo dọla.


Ọkan lara awọn ipinnu ati erongba mi ni lati pese aadọta omi ẹrọ igbalode fawọn araalu - Ayọ Adeṣina

Ọkan lara awọn oludije sipo aṣoju-ṣofin l'ẹkun Guusu Abẹokuta ninu idibo ọdún 2019, Ọnarebu Ayọ Adeṣina ti sọ pé ẹdun ọkan lo máa n jẹ foun l'awọn ìgbà toun ba n ri akitiyan awọn araalu lati wa omi ti wọn yoo mu, pàápàá eyi ti wọn yóò lo, tó sì ni lara àwọn erongba oun ni láti pese omi fún gbogbo wọn.Adeṣina, ẹni tó jáde du ipo naa labẹ asia ẹgbẹ oṣelu Social Democratic Party, SDP, ṣugbọn to padanu sọwọ oludije lati ẹgbẹ oṣelu All Progressives Congress, APC, ìyẹn Ọnarebu Lanre Ẹdun lo sọ eyi di mimọ lori ikanni ayelujara ti Fesibuuku laipẹ yii.Ọkunrin naa, nigba to n da si ọrọ kan nipa iṣoro ti awọn araalu n koju nipinlẹ Ogun, paapaa niluu Abẹokuta labẹ iṣakoso Gomina Dapọ Abiọdun, o ni gbogbo awọn iṣoro yii loun ti ri tipẹ, idi pataki toun fi jade lati du ipo, ko le raaye ṣe awọn iṣẹ to fẹẹ ṣe fun araalu.Siwaju sii, ninu ọrọ rẹ lo ti jẹ ko di mimọ pe lara awọn ipinnu ati erongba oun ni lati pese omi si agbegbe ti ko din ni aadọta nijọba ibilẹ Guusu Abẹokuta toun fẹẹ ṣoju, ko le din wahala omi pipọn ku.Ninu ọrọ rẹ, o tẹsiwaju pe:"Ọkan lara awọn ipinnu ati afojusun mi gẹgẹ bi aṣoju-ṣofin nigba ti mo jade du ipo ni lati ṣe omi ẹrọ igbalode ti ko din ni aadọta kaakiri ijọba ibilẹ Guusu Abẹokuta, iyẹn bi wọn ba fi ibo gbe mi wọle. "Maa ri i daju pe mo ṣe ẹyọkan, o kere ju ni ẹẹkan loṣu ni gbogbo akoko ti maa lo ni ọfiisi gẹgẹ bi aṣoju-ṣofin. "Mo mọ bo ṣe le koko to. Idi ree ti mo fi fẹẹ jẹ ko jẹ akanṣe iṣẹ ti yoo jẹ ontẹ mi gẹgẹ bi aṣoju-ṣofin, ti mo si polongo nipa rẹ kọja afẹnuroyin. "Ṣugbọn ṣa, awọn oludibo ni awọn oloṣelu miran ti wọn fẹran, ti wọn si fi han nipa ibo wọn, iyẹn si dara. Nipa ireti, ọkan lara awọn ti wọn dibo fun yoo wo wahala ati idaamu wọn lati ṣe iranlọwọ fun wọn.


Idi ree ti mo fi fẹẹ jẹ ko jẹ akanṣe iṣẹ ti yoo jẹ ontẹ mi gẹgẹ bi aṣoju-ṣofin, ti mo si polongo nipa rẹ kọja afẹnuroyin. "Ṣugbọn ṣa, awọn oludibo ni awọn oloṣelu miran ti wọn fẹran, ti wọn si fi han nipa ibo wọn, iyẹn si dara. Nipa ireti, ọkan lara awọn ti wọn dibo fun yoo wo wahala ati idaamu wọn lati ṣe iranlọwọ fun wọn. "Bo tilẹ jẹ Ọnarebu Ayọ Adeṣina ko tii sọ èròngbà rẹ lati tun jade du ipo naa lọdun 2023, ṣugbọn pupọ lara awọn ololufẹ ọkunrin naa, ti wọn nigbagbọ ninu ohun to le ṣe nipa iwa ọmọluwabi ati ẹyinju aanu rẹ ni wọn n sọ pe ko jade pada.


"Bo tilẹ jẹ Ọnarebu Ayọ Adeṣina ko tii sọ èròngbà rẹ lati tun jade du ipo naa lọdun 2023, ṣugbọn pupọ lara awọn ololufẹ ọkunrin naa, ti wọn nigbagbọ ninu ohun to le ṣe nipa iwa ọmọluwabi ati ẹyinju aanu rẹ ni wọn n sọ pe ko jade pada.


Tinubu kìí ṣe olùgbàlà Nàìjíríà - Wòlíì Iyunade

Aarẹ ati oludasilẹ ṣọọṣi Pentecostal Sanctuary Bible Ministry, to wa lagbegbe Odo-Ẹgbọ niluu Ijẹbu-Ode, ipinlẹ Ogun, Wolii Sunday Dare Iyunade ti sọ pe Aṣiwaju ẹgbẹ oṣelu All Progressives Congress, APC kii ṣe ẹni ti yoo gba orileede yii la kuro ninu iṣoro to n koju.Wolii Iyunade sọ pe Ọlọrun nikan ni olugbala, ti awọn eeyan gbọdọ maa ke pe lati yan adari gidi ti yoo tukọ orileede yii de ilẹ ileri, ṣugbọn to sọ pe ẹni tọpọ awọn eeyan n wo gẹgẹ bi olugbala kii ṣe bẹẹ rara, nitori pe ẹlẹran ara eniyan ni.Nibi ipade awọn akọroyin ti Wolii Iyunade ṣe fun ti ayẹyẹ ọdun kẹrindinlọgbọn ti wọn da ijọ naa silẹ, ati ayẹyẹ ogun ọdun ti wọn bẹrẹ ipagọ wọn to waye laipẹ yii ni Wolii Iyunade ti sọ oriṣiriṣi asọtẹlẹ ti yoo ṣẹlẹ lọdun yii ati awọn ọdun to n bọ, paapaa nipa idibo ọdun 2023.Nigba to n sọrọ, o sọ pe “Nnkan nla kan yoo ṣẹlẹ, ti yoo mi orileede yii titi. Mo ri iji nla lile ti oṣelu kan to la orileede yii kọja, iji naa yoo jẹ atunṣe fun orileede yii. Awọn ọmọ Naijiria n palẹmọ gidi fun idibo 2023, ko nii si idibo ti yoo lọ pẹlu alaafia, ayafi bi awọn to wa nipo lakoko yii ba kuro.“Gbigbe eto idibo kalẹ kan jẹ lati na anadanu owo ti ko si, fun idi eyi, a nilo adura gidigidi. Aisi eto aabo jẹ ohun elo lọwọ awọn oloṣelu kan, a nilo idasi atoke wa.“A nilo lati gbadura wi pe ki Ọlọrun paarọ awọn olori ti wọn n dari wa lorileede yii, nitori pe bi wọn ba si n tẹsiwaju, ipinu wọn ko nii mu idagbasoke ba orileede yii. Ọlọrun yoo fi iya to tọ jẹ gbogbo awọn to n fa orileede yii pada sẹyin, ti wọn si n ba eto ọrọ aje orileede yii jẹ.“Ẹni ti awọn eeyan n wo gẹgẹ bi olugbala, kii ṣe olugbala rara, Ọlọrun nikan ni olugbala to yẹ ka ke pe. Awọn Iwọ-Oorun orileede yii ni wọn lẹnu nipa fifi olori jẹ lorileede yii, ṣugbọn ti wọn farabalẹ lati gba ẹtọ won, bi awọn naa ṣe maa de ipo agbara ni wọn n wa.“Orileede Naijiria ṣi maa padanu awọn alagbara ati akikanju oloṣelu.


Aisi eto aabo jẹ ohun elo lọwọ awọn oloṣelu kan, a nilo idasi atoke wa.“A nilo lati gbadura wi pe ki Ọlọrun paarọ awọn olori ti wọn n dari wa lorileede yii, nitori pe bi wọn ba si n tẹsiwaju, ipinu wọn ko nii mu idagbasoke ba orileede yii. Ọlọrun yoo fi iya to tọ jẹ gbogbo awọn to n fa orileede yii pada sẹyin, ti wọn si n ba eto ọrọ aje orileede yii jẹ.“Ẹni ti awọn eeyan n wo gẹgẹ bi olugbala, kii ṣe olugbala rara, Ọlọrun nikan ni olugbala to yẹ ka ke pe. Awọn Iwọ-Oorun orileede yii ni wọn lẹnu nipa fifi olori jẹ lorileede yii, ṣugbọn ti wọn farabalẹ lati gba ẹtọ won, bi awọn naa ṣe maa de ipo agbara ni wọn n wa.“Orileede Naijiria ṣi maa padanu awọn alagbara ati akikanju oloṣelu. Wọn ti fi aami iku si wọn lara, a nilo lati gbadura fun wọn.”


Wọn ti fi aami iku si wọn lara, a nilo lati gbadura fun wọn.”


Wọn ju gendekunrin marun-un sẹwọn lori ẹsun 'Yahoo-Yahoo' n'Ilọrin

Ile ẹjọ giga t'ijọba apapọ to wa nilu Ilọrin, ipinlẹ Kwara ti ju awọn gendekunrin marun-un kan ti a gbọ pe wọn ko niṣẹ meji ju jibiti ori ayelujara, iyẹn Yahoo-Yahoo lọ. Ọjọ Ẹti, Furaidee to kọja yii la gbọ pe Onidajọ Muhammed Sani ju awọn eeyan naa sẹwọn lori ẹsun ọtọọtọ, eyi to nii ṣe pẹlu jibiti ori ayelujara ti ajọ to n gbogun iwa iwa jibiti ati ajẹbanu lorileede yii, EFCC fi kan wọn.Awọn ọdaran naa ni Ọlọlade Ọlabisi lati ijọba ibilẹ Alimọṣọ l'Ekoo; Issa Adebayọ Ṣhahajudeen, ọmọ bibi ilu Ọffa nipinlẹ Kwara; Ṣẹgun Ajila Samson lati Alimọṣọ l'Ekoo; Babatunde Ọlarewaju Saheed lati ilu Ilọrin ati Abdulmatin Ọlawale Akibu  lati ijọba ibilẹ Akinyẹlẹ nipinlẹ Ọyọ.


Alimi di Mutawali ilu Ilọrin, ni Ọṣinbajo, Ẹmir ilu Ilọrin atawọn eeyan nla-nla ba gbe oṣuba fun AbdulRazaq

Bo tilẹ jẹ pe titi di asiko ti a ṣakojọpọ iroyin yii tan lawọn eeyan ṣi n royin ayẹyẹ ifinijoye ti Mutawali tilu Ilọrin, eyi ti wọn fi Ọmọwe Alimi AbdulRazaq jẹ. Ọọni ile Ifẹ, Ọba Adeyẹye Ogunwusi; Igbakeji Aarẹ, Ọjọgbọn Yẹmi Ọṣinbajo; Ẹmir tilu Ilọrin, Ọmọwe Ibrahim Sulu-Gambari, atawọn miran ni wọn wa nibẹ lọjọ naa. Nibẹ ni Ẹmi tilu Ilọrin, Ọmọwe Sulu-Gambari, Ọjọgbọn Yẹmi Ọṣinbajo atawọn eeyan jankanjakan ti gbe oṣuba kare fun Gomina AbdulRazahman AbdulRazaq fun awọn akanṣe iṣẹ manigbagbe to ti ṣe lati fi mu idagbasoke ba ipinlẹ naa, eyi to ti ṣe laaarin asiko to de ipo. Nigba to n sọrọ Ọṣinbajo to jẹ ko di mimọ pe oun pẹlu Mutawali tuntun naa jọ lọ sileewe amofin ni sọ pe lati kekere lọkunrin naa ti jafafa, ati pe wọn ko ṣi eeyan yan sipo naa, o lẹni ti ipo naa tọ si ni wọn yan.Bakan naa lọ sọ pe ọna ti baba rẹ to jẹ Mutawali akọkọ, Oloogbe AGF AbdulRazaq fi lelẹ loun naa tẹle.


Alaaganna ni Ọmọkri, ọrọ rẹ ko ṣee tẹti si - Jimi Lawal

Oludije sipo sipo gomina nipinlẹ Ogun lọdun 2023, Jimi Lawal ti bu ẹnu atẹ lu ọrọ Reno Ọmọkri sọ sita laipẹ yii pe iṣẹ to wa ṣe ninu ẹgbẹ oṣelu Peoples Democratic Party, PDP ni lati wa wo bi nnkan ṣe n lọ nibẹ, ko si da ẹgbẹ naa ru.Reno Ọmọkri ninu fọnran kan to gbe jade laipẹ yii lo ti fẹsun kan Jimi Lawal wi pe ṣe ni wọn ran an lati ẹgbẹ oṣelu All Progressives Congress, APC lati wa da ẹgbẹ oṣelu PDP ru, to si n pariwo wi pe wọn ko gbọdọ gba a laaye.Ṣugọn nigba toun naa n tako ọrọ Ọmọkri, Lawal, ẹni to jẹ oludamọran pataki fun Gomina Nasir El-Rufai sọ pe ko si ọrọ meji to maa n ti ẹnu ọkunrin naa jade, eyi to yatọ si ti alaaganna, to si ni kẹnikẹni ma ṣe gba ọrọ rẹ gbọ rara, nitori pe ko mọ ohun to n sọ.Jimi Lawal tẹsiwaju pe oun kii ṣe igi wọrọkọ to n da ina ru, bi ko ṣe pe atunṣe loun n wa fun ipinlẹ Ogun, to si tun jẹ ko di mimọ pe awọn ọmọ ẹgbẹ oṣelu PDP ni wọn ranṣe pe oun lati wa jade du ipo gomina lebẹ asia ẹgbẹ naa.Bakan naa lo sọ pe ọwọ ti wọn fi n mu ọrọ ẹgbẹ oṣelu APC lasiko yii n kọ oun lominu, ati pe oun ko le duro ninu ẹgbẹ naa mọ, boun ba fẹẹ ki ipinnu oun lati di gomina ipinlẹ Ogun wa si imuṣẹ.Nibẹ lo tun ti fẹsun kan Gomina Dapọ Abiọdun tipinlẹ Ogun wi pe oun gan an lẹni to n da nnkan ru ninu ẹgbẹ APC, to si loun pẹlu rẹ ko le jọ wa ninu ẹgbẹ kan naa mọ, idi pataki to loun fi darapọmọ PDP. "O yẹ ki ẹyin naa ti mọ pe Ọmọkri fẹran lati maa tako gbogbo awọn to ba n fẹ ilọsiwaju orileede yin. Alaaganna lo si maa n ṣe bẹẹ. Mi o fẹ da si ọrọ rẹ rara. Ti mo ba jẹ alamin ninu ẹgbẹ PDP, ṣe maa sọ ọ sita gbangba wi pe mo ti darapọ mọ wọn? "To ba jẹ bi nnkan ṣe ri lo ṣe sọ yẹn, ṣe maa jade sita lati sọ pe mo fẹẹ dije du ipo gomina labẹ asia ẹgbẹ PDP?


Mi o fẹ da si ọrọ rẹ rara. Ti mo ba jẹ alamin ninu ẹgbẹ PDP, ṣe maa sọ ọ sita gbangba wi pe mo ti darapọ mọ wọn? "To ba jẹ bi nnkan ṣe ri lo ṣe sọ yẹn, ṣe maa jade sita lati sọ pe mo fẹẹ dije du ipo gomina labẹ asia ẹgbẹ PDP? Ko mọ nnkan to n sọ rara, ẹ si ma ṣe ka ọrọ rẹ kun rara.


Ko mọ nnkan to n sọ rara, ẹ si ma ṣe ka ọrọ rẹ kun rara.


Oludije sipo gomina nipinlẹ Ogun gbe igba baara lati gba fọọmu PDP

Ọkan lara awọn to n foju sọna lati dije du ipo gomina nipinlẹ Ogun labẹ asia ẹgbẹ oṣelu Peoples Democratic Party, PDP nipinlẹ Ogun, Ọmọọba John Adegbọla ti bẹrẹ sii beere fun iranlọwọ awọn ẹlẹyinju aanu kaakiri ipinlẹ naa, paapaa lagbaye lati ṣagbatẹru ipinnu rẹ.AWIKONKO gbọ pe ọkunrin naa jade du ipo gomina ipinlẹ Ogun labẹ asia ẹgbẹ oṣelu Advanced Alliance Party, AAP ninu idibo ọdun 2019, ṣugbọn to padanu.Ni bayii, a gbọ pe Ọmọọba Adegbọla ti darapọ mọ ẹgbẹ oṣelu PDP lati jade du ipo nibẹ, ti wọn si ni gbogbo ọna lo n wa bayii, lati lẹ ri fọọmu lati du ipo naa gba.Gẹgẹ bi ọkan lara awọn fọto ti ọkunrin naa fi soju opo ayelujara ti fesibuuku rẹ laipẹ yii, eyi to tẹ AWIKONKO lọwọ lo ti jẹ ko di mimọ pe owo nla loun nilo lati gba fọọmu toun yoo fi du ipo gomina labẹ ẹgbẹ PDP. Miliọnu mọkanlelogun la gbọ pe Ọmọọba Adegbọla n wa lati fi gba fọọmu ti yoo fi jade du ipo gomina lọdun 2023 to n bọ lọna yii, ti a si gbọ pe o gbọdọ ri owo naa ko too to ọjọ kin-in-ni, oṣu kẹrin, ọdun 2022 ti a wa yii. Ṣugbọn ṣa, lara awọn to ba AWIKONKO sọrọ jẹ ko ye wa pe awọn ọrẹ ati ololufẹ to nigbagbọ ninu ohun ti ọkunrin naa ni ipinnu fun ipinlẹ Ogun ni wọn dide lati beere fun iranlọwọ owo, nitori ti wọn sọ pe ipinnu rere lo ni fun idagbasoke ipinlẹ ọhun.


Wọn we lawaani oye tuntun fun Lawan, AbdulRazaq, ati Sadiq ni Kaiama

Aarẹ ile igbimọ aṣofin lorileede yii, Ọmọwe Ahmed Lawal; Gomina ipinlẹ Kwara, AbdulRahman AbdulRazaq ati Sẹnetọ to n ṣoju ekun Ariwa Kwara, Sadiq Suleiman Umar ni wọn ti joye tuntun niluu Ilọrin, ipinlẹ Kwara. Ohun ti a gbọ pe awọn ti wọn ri ipa rere tawọn eeyan naa n ko lawujọ ni wọn we lawaani oye tuntun fun wọn niluu Kaiama, Ilórin, ipinlẹ naa. Oye Magayaki tiluu Kaiama la gbọ pe wọn fi Gomina AbdulRazaq ati Lawal jẹ, nigba ti wọn fi Sadiq jẹ Dan-Amar, eyi to tunmọ si Ayanfẹ Ọmọọba Kaiama.Ana ti i ṣe Aiku, Sannde la gbọ pe ayẹyẹ wiwe lawaani oye tuntun naa waye niluu Kaiama, ipinlẹ Kwara, nibi ti ẹsẹ ko ti gbero rara.


Yeketi, kọmiṣanna tẹlẹ ni Kwara fẹgbẹ PDP silẹ, o loun ti ba APC lọ

Ọkan pataki lara awọn ọmọ ẹgbẹ oṣelu Peoples Democratic Party, PDP nipinlẹ Kwara, Alaaji Ayinla Musa Yeketi, ẹni to ti figba kan ri jẹ kọmiṣanna nipinlẹ naa ti kede sita wi pe oun ti ba ẹgbẹ oṣelu All Progressives Congress, APC lọ. Yeketi, ẹni to tun ti figba kan ri jẹ alaga igbimọ ile ẹkọ gbogboniṣe tipinlẹ Kwara lo sọ eyi di mimọ lopin ọsẹ to ṣẹṣẹ kọja yii pe oun ko le tẹsiwaju lati maa ba wọn ṣe ẹgbẹ PDP mọ, to si ni inu ẹgbẹ APC loun ti ri ọjọ iwaju rere fawọn araalu.


Iku Adegoke: Ẹ gba mi o! Wọn fẹẹ fi oṣelu ba t'emi jẹ ni o - Guru Maharaji Ji pariwo sita

Alaṣẹ ati olori ijọ mọlẹbi kan, iyẹn One Love Family, Satguru Maharaj Ji ti pariwo sita wi pe oun ko mọ nnkankan nipa iku Timothy Adegoke, ẹni ti wọn pa si otẹẹli Hilton laipẹ yii, to si ni oṣelu ni wọn fẹ maa fi darukọ oun mọ ẹjọ naa, nitori pe digbin lọkan oun mọ si iwa naa. Bakan naa lo sọ pe oun ko ni ajọṣepọ kankan pẹlu Oloye Rahman Adedoyin, ẹni to jẹ ọkan gboogi lara awọn afurasi to ṣeku pa Adegoke. Maharaj Ji lo pariwo yii sita l'ọjọ Aiku, Sannde ana lakoko to n bawọn akọroyin sọrọ ninu ṣọọṣi ẹ nibi ipade awọn oniroyin to pe. Bẹ o ba gbagbe, Adegoke, ẹni to jẹ akẹkọọ fasiti Ọbafẹmi Awolọwọ to wa nilu Ile-Ifẹ ni wọn pa danu si otẹẹli Adedoyin lakoko to lọ fun idanwo. Maharaj Ji wa sọ pe ohun ti ko dara ni lati maa sọ pe oun mọ nnkan nipa bi wọn se ṣeku pa akẹkọọ, to si n jẹ ko ye gbogbo aye wi pe ọrọ oṣelu ni wọn fẹẹ fi sọ pe oun naa mọ nipa ẹ. Siwaju si i lo sọ pe igba akọkọ toun yoo pade Adedoyin laye oun ni ọjọ to ṣe ayẹyẹ ọjọ ibi ọgọta ọdun, ti wọn si fi iwe pe oun lati wa yẹ wọn si. O ni idi pataki toun fi lọ sibi ayẹyẹ ọjọ ibi naa ni pe Adedoyin wa lara awọn to n du ipo Ọọni Ile Ifẹ lọdun diẹ sẹyin.